“BNA-nın əməkdaşları da həbs olunacaq…” – QAZİ.AZ\nANA SƏHİFƏ/Cəmiyyət/“BNA-nın əməkdaşları da həbs olunacaq…”\n“BNA-nın əməkdaşları da həbs olunacaq…”\n“Respublikamızda İctimai Nəzarət Şuraları hələ təzə-təzə yaradılanda mətbuatda böyük bir məqalə yazmışdım və bildirmişdim ki, həmin şuraların üzvləri bir-bir tutulacaq. Çünki həmin şuraları yaradanların tək bir məqsədləri var: fırıldaq yollarla onu-bunu aldatmaq, şantaj yolu ilə pul qazanmaq, rüşvətə təhrik etməklə rüşvət almaq!”\nBunu Moderator.az-a açıqlamasında nasir Xeyrəddin Qoca deyib. X.Qoca daha sonra əlavə edib:\n“Bu şuralar niyə tez bir zamanda sürətlə yaradılmağa başlandı, onu da deyim: Şuraların adında “nəzarət” sözü var, ona görə! Nəzarət olan yerdə qorxutmaq, şantaj eləməklə pul əldə etmək imkanı var. Sovet dövründə Xalq nəzarəti komitələri var idi, onlar da bu işlə məşğul idilər! Ona görə də ləğv olundu!\nBu günlərdə fevral ayının 3-ü və 8-i arasında İctimai Nəzarət Şuralarının rəhbərlərindən iki nəfəri-Rasim Məmmədov və Ramil Şükürov artıq tutularaq, həbs ediliblər! Növbə o birilərinindir. Mən ilk gündən demişəm, yazmışam ki, İctimai Nəzarət Şuraları ləğv edilməlidir,vəssalam!\nBu fikirlər Bakı Nəqliyyat Ağentliyinə də aiddir. Yenə həmin idarə yarananda mətbuat orqanlarında dəfələrlə yazmışam ki, agentliyin əməkdaşlarının məqsədi Bakı nəqliyyatında qayda-qanun yaratmaq yox, qaz vurub qazan doldurmaqdır! Həm də təkcə mən yox, bir sıra mətbuat orqanlarının əməkdaşları da Bakı Nəqliyyat Agentliyinin özbaşınalıqları haqda tənqidi yazılar dərc etmişlər. Hamı şikayətçidir. Sürücülər maşınlarını bir saniyə saxlayan kimi, haradansa peyda olub maşının şəklini çəkirlər, o dəqiqə də sürücünün telefonuna SMS gəlir ki, “siz filan nömrəli protokola görə 20 manat cərimə olunmusunuz”.\nSürücülər də baş sındırırlar ki, axı, bu protokol nə vaxt, kim tərəfindən yazıldı? Şəxsən mən hər gün olmasa da, iki gündən bir cərimə ödəməkdən yorulmuşam! Təqaüdümün yarıdan çoxu BNA-nın “yaşamasına” gedir! Bu agentliyin işçiləri nə qədərdir ki, hər yerdə var? Güman edirəm ki, onların çoxu ştatda olmayan küçə adamlarıdır! Ayda ciblərinə filan qədər pul qoyurlar ki, Bakıda və rayonlarda küçələrin hər metrinə nəzarət etsinlər! Onların əlindən göz açmaq mümkün deyil! Hətta, yolları yarı bölüb, həmin xətlərə BUS yazıblar ki, hansı sürücü maşınını oradan sürsə, cərimə etsinlər! Əhaliyə belə xidmət göstərənsinizsə, bəs təcili yardım maşınları üçün niyə ayrıca yol ayırmırsınız? Çünki təcili yardım maşınlarının sürücülərindən pul qopara bilmirsiniz!\nBu günlərdə eşitdim ki, BNA-nı Bakı Şəhər İcra hakimiyyətinin nəzdində keçiriblər. Lap yaxşı ediblər! İndi görək BNA -nın əməkdaşları hansı yollarla camaatın cibinə girəcəklər!\nSiz gedin, avtobus marşrutlarını müəyyənləşdirin! Sürücülərin tərbiyəsi ilə məşğul olun! İşə ləyaqətli sürücüləri qəbul edin! Harada tərbiyəsiz, yekəbaş, narkoman var, işə götürmüsünüz! Avtobusları “Jiquli” kimi sürürlər! Az qalır, balaca maşınların üstündən keçsinlər! Bir sözlə, çox həyasızlıq edirlər! Sərnişinlərə pul kimi baxırlar, onları kartof-soğan kimi daşıyırlar! Biri o birindən qabağa keçməyə çalışır ki, müdirlərinin qoyduğu planı da versinlər, özləri də qazansınlar!\nAyıbdır, yığışdırın bu özbaşınalığı!”.\n"Hakimiyyət ölkəni uçuruma, türkləşdirilməyə, Qarabağın ermənisizləşdirilməsinə aparır"\n"Çox adam elə bilir ki, mən Firəngizi qızışdırıram, xeyr, mən sadəcə onun gözünü açıram..."


“Şəhidlərimiz oğul dərdimə təsəlli olsa da bu dərd daim mənimlə yaşayır…” – QAZİ.AZ\nANA SƏHİFƏ/Cəmiyyət/“Şəhidlərimiz oğul dərdimə təsəlli olsa da bu dərd daim mənimlə yaşayır…”\n“Şəhidlərimiz oğul dərdimə təsəlli olsa da bu dərd daim mənimlə yaşayır…”\n“Bu dərd ömür boyu içimdə mənimlə yaşayacaq. Başqa yolum nədir ki? İçimə saldım, yıxılıb getdim, bəs qızım, həyat yoldaşımın aqibəti necə olacaq? Nə qədər ki, yaşayıram mən onlara cavabdehəm. Onun üçün də insan özündə güc tapmalıdır. Nə qədər ki, həyatda nəfəs alıram, oğul dərdi mənimlədir. Nə qədər Allah ömür veribsə yaşamalısan, dözməlisən. Həyat bir imtahandır, hamı gəlib gedəcək. Necə ki, kino ən maraqlı yerində bitir, həmçinin də bizim həyatımız maraqlı yerində bitir. Verən də Allahdır, alan da”.\nBunu Moderator.az-a açıqlamasında tanınmış müğənni İbrahim Borçalı deyib. O daha sonra əlavə edib.\n“Mən zatən bilirdim ki, həyat budur. Hər kəsin bir vaxtı var. Həyata o qədər də çox bağlanmaq lazım deyil. Fərqi yoxdur ki, pulun, vəzifən var, sən heç kimsən. Həyat şöhrətlə, vəzifə ilə, pul ilə davam etmir. Bu həyatda hamının başına hər şey gələcək, heç nə əbədi deyil. Oğlumla bağlı yaşadığım faciəli günlərdə sənət dostlarımdan böyük diqqət və qayğı gördüm. Onlar məni zəng edib axtardılar, yanımda oldular. 44 günlük müharibədə itirdiyimiz şəhid övladları dərdimə su səpdi, onların hamısı bizim övladlarımız idi. Mənim oğlum da Tovuz hadisələrində həyəcanlanmışdı, özünə yer tapa bilmirdi. Səs yazısı da yayılmışdı ki, müharibə olsa gedəcəyəm. Oğlumun ölümündən sonra müharibənin başlaması və torpaqlarımızın geri qayıtması məni özümə qaytardı. Allah onların hamısına rəhmət etsin. Onlar ölməyib, daim qəlbimizdə yaşayacaqlar” deyə müğənni bildirib.\nİbrahim Borçalı övladını yuxuda gördüyünü də bildirib.\n“Oğlum bir dəfə yuxuma girib mənə dedi ki, sizi görürəm. O vaxt 40-na bir gün qalmışdı. Mən ondan xahiş etdim ki, gəl bir dəfə səni görüm, o da qarşılığında cavab verdi ki, gələ bilmərəm, amma sizi görürəm. O yuxu mənə təsəlli, təskinlik verdi” deyə İbrahim Borçalı bildirib.\nВ Украине пообещали ликвидировать Кадырова под Киевом\n“Anamın arzusu məni evləndirmək idi, amma şəraitimiz yox idi”-Elmira Əliyevanın oğlu


SON XƏBƏR: Azərbaycanın siyasi partiyaları Ermənistanın təxribatına dair birgə bəyanat yayıblar\nSON XƏBƏR: Prezident İlham Əliyev: Ordumuzun uğurlu əks-hücum əməliyyatı nəticəsində bir neçə yaşayış məntəqəmiz işğaldan azad edilib\nSON XƏBƏR: Roma Papası Cənubi Qafqazda barışığa çağırıb\nDavamlı yağıntılar Anadolu coğrafiyasında yenidən böyük fəsadlar yaratmağa başlayıb. Türkiyənin Şərqi Qara dəniz bölgəsində baş verən sel və daşqınların yaratdığı problemlərin aradan qaldırılması üçün tədbirlər görülür.\nTrabzon vilayətinin Of rayonunda meydana çıxan sel yolları keçilməz hala salıb. Bir nəfər avtomobili ilə birlikdə uçqun altında qalaraq ölüb, iyirmi nəfər təxliyə olunub, köməksiz qalan yeddi nəfər isə xilas edilib.\nGüclü sel və daşqın Rize və Artvin bölgələrində də sosial həyata çətinliklər yaradıb. Əkin sahələri su və lil altında qalıb.\nTürkiyə Daxili İşlər Nazirliyinin nəzdindəki Fövqəladə Halların İdarə Olunması Agentliyinin (AFAD) qüvvələri təbii fəlakət bölgələrinə cəlb olunub./Azərtac\nAzərbaycanın siyasi partiyaları Ermənistanın təxribatına dair birgə bəyanat yayıblar\nƏrdoğan: Bütün dünyanı zülmə və ədalətsizliyə qarşı mübarizə aparan Azərbaycanın yanında yer almağa çağırıram\nMüdafiə naziri Zakir Həsənov: Yeddi kənd işğaldan azad olunub\nFransa XİN Dağlıq Qarabağdakı vəziyyətlə bağlı bəyanat yayıb\nBaş Prokurorluq: Mülki əhalidən 9 nəfər müxtəlif dərəcəli bədən xəsarətləri alıb\nHulusi Kılıç: Ermənistan beynəlxalq hüququn bütün dəyərlərini ayaq altına atır\nBir sıra kəndlər və yüksəkliklər düşməndən azad edilib\nSergey Lavrov və Zöhrab Mnatsakanyan arasında telefon danışığı olub


Latın qrafikalı Azərbaycan əlifbasında "Kommunist" qəzeti\n1929–cu il yanvarın 1-də Azərbaycanda yeni əlifba tətbiq edilməyə başladı. «Kommunist» qəzetinin 1929-cu il 1 yanvar tarixli sayı yeni əlifba ilə çap olunub. İlk məqalə çağırış xarakterlidir.\n«Azərbaycanın bütün işçi və kəndlilərinə!\nAzərbaycanın əməkçi kütlələri yeni əlifbaya keçmək tarixi günündə maarif və mədəniyyət sahəsində böyük bir inqilab yapırlar. «Bu şərqdə tam bir inqilabdır» (Lenin).\nTürk qadınlarının əsarət altına alınmasının qara əlaməti olan çadra əleyhinə aparılan kampaniya ilə bərabər yeni əlifbaya keçmək məsələsi irəliyə doğru böyük bir addım və firqə tərəfindən irəli sürülmüş mədəni inqilab yolunda çox əhəmiyyətli bir müvəffəqiyyətdir.\nİşçi – kəndli kütlələri arasında savadsızlığın böyük bir dərəcədə olması, xalq təsərrüfatının sosializm əsasları üzrə yenidən qurulması işində böyük maneçilik təşkil edir. Yeni əlifba çar və müsavat hökumətlərinin mənhus bir irsi olan bu maneçiliyi ortadan qaldırmaq üçün böyük bir silahdır.\n«ƏSKİ ƏLİFBA YARAMAZ BİR DƏRƏCƏDƏ İDİ»\nMədəniyyətsiz sosializm qurmaq olmaz. Kütlələr savadını geniş bir sürətdə artırmaq üçün əski əlifba yaramaz bir dərəcədə idi: Əski əlifbanı öyrənmək işi texniki cəhətcə çox çətin idi.\nMüsavatçılar isə işçi və kəndlilərin maarif cəhətincə tərəqqi etməsinə mane olan və maarif işlərini ləngə salan əski əlifbanın quyruğundan bərk–bərk tutmuşlardır.\nKütlələri mədəni cəhətcə geri saxlamaq üçün sinfi düşmənlərin əlindəki silahları, Azərbaycan əməkçiləri böyük bir müvəffəqiyyət ilə aldı və öz maarif işlərini ilərilətmək üçün canlı bir amil olan yeni əlifbaya sahib oldular.\nİşçi kəndli, İşçi qadın, kəndli qadın,\nYeni əlifbanı öyrəniniz, öz savadsızlığınızı ləğv ediniz, təlin işlərinə doğru qəti addımlarla yürüyünüz, mədəniyyəti yüksəltməyə doğru koşunuz, sosializm quruluşu işlərində aktiv sürətdə çalışınız!\nYaşasın yeni əlifba!\nYaşasın yeni əlifba pionerləri – Azərbaycan işçi və kəndliləri!\nYaşasın Azərbaycanda mədəni inqilab işlərini başlayan və öz rəhbərliyi ilə həyata keçirən Kommunist firqəsi!\nA.K. (B) F.Mərkəzi və Bakı komitələri, A.Xalq komissarları Şurası, Bakı şurası».


Sumqayıtın uzunömürlü sakini dünyasını dəyişdi - Doğum gününə 2 gün qalmış » YeniSumqayit.az - Sumqayıt xəbərləri, maraqlı xəbərlər, yeniliklər vs...\nSumqayıtın ən yaşlı sakinlərindən biri, müharibə veteranı Mahmud dayı 100 illik yubileyinə iki gün qalmış dünyadan köçdü.\nYeni ilin ilk günündə - yanvarın 1-də Sumqayıt kimyaçılarının böyük səy və ehtiramla 100 illiyini qeyd etməyə hazırlaşdığı nüfuzlu el ağsaqqalı, II Dünya müharibəsi veteranı, 27 il əvvəl ermənilər tərəfindən doğma yurdu Göyçədən didərgin salınaraq, uzun illər Sumqayıta sığınmış Mahmud dayı yubileyinə iki gün qalmış bu dünyaya əlvida etdi.\nMahmud Mahmudov 1916-cı il yanvarın 1-də Göyçə mahalının Çəmbərək (sonradan - Krasnoselsk) rayonunun Gölkənd kəndində dünyaya gəlmişdi. 1941-ci ilin 22 iyununda - hərbi xidmətinin başa çatmasına bir ay qalmış Almaniyanın SSRİ-yə hücum etməsi gənc əsgərin arzu-istəklərini də alt-üst etmişdi. Yüz minlərlə azərbaycanlı kimi müharibənin oduna-alovuna atılan Mahmud Mahmudov uzun və ağır döyüş yolu keçərək, düşmənə qarşı igidliklə vuruşmuş, qəhrəmanlıqlar göstərmişdi. Moskvaətrafı döyüşlərdə və Leninqradın müdafiəsində iştirak edən, döyüşlərdə ağır yaralanmasına baxmayaraq, sağaldıqdan sonra yenidən səngərlərə atılan Mahmud Mahmudov düşmənin xeyli canı qüvvəsinin və hərbi texnikasının məhv edilməsində fəal iştirak etmiş, hətta mühasirəyə düşməsinə baxmayaraq, döyüş dostu ilə birgə əsl şücaət göstərərək, mühasirədən çıxmağı bacarmışdı.\nDöyüşlərin birində isə o, öz komandiri ilə birgə xüsusi kəşfiyyat planı quraraq, gecə ikən düşmənin arxasına keçib, 22 faşisti əsir götürərək, öz mövqelərinə gətirmiş və komandanlığa təhvil vermişdi. Məhz bu igidliyə görə onların hər ikisi "Qızıl ulduz” ordeninə layiq görülmüşdülər. Döyüş yolu Polşaya qədər uzanan Mahmud Mahmudov sonralar 1-ci dərəcəli "Vətən müharibəsi” ordeni, "Almaniya üzərində qələbəyə görə”, "İgidliyə görə”, "Döyüş xidmətlərinə görə”, "Sovet Zapolyaryasının müdafiəsinə görə” və s. medallarla təltif edilmişdi.\nAlmaniya üzərində tarixi qələbə 9 may 1945-ci ildə başa çatsa da, Mahmud dayı öz doğma elinə-obasına yalnız həmin ilin dekabrında dönə bilir. Birinci dərəcəli müharibə əlili olmasına baxmayaraq, uzun illər kolxoz təsərrüfatında çalışan Mahmud kişi həmişə əməksevərliyi, təmiz və vicdanlı olması ilə seçilib, kənd sakinləri arasında böyük hörmət və nüfuz sahibi olub.\nMahmud dayı həm də gözəl ailə başçısı idi. O, ömür-gün yoldaşı Güllü xala ilə birgə 11 övlad böyütmüş, sənət-peşə sahibi etmişdi. Mahmud dayının 25-dən artıq nəvəsi və son vaxtlar sayını unutduğu nəticələri daim böyük həvəs və minnətdarlıqla onun qulluğunda dururdular.\nBir müharibə veteranı, maraqlı və zəngin həyat yolu keçmiş Mahmud dayı həm də Sumqayıt kimyaçılarının yaxın, istəkli dostu idi. Kimyaçlar Milli Məclisin üzvü kimi "Azərikimya” İB-nin Müşahidə Şurasının sədri Muxtar Babayevin ən yaşlı, qocaman seçicisi olan Mahmud dayı ilə hər il Qələbə günündə və onun Ad günündə görüşməyi özlərinə borc və şərəf bilirdilər. Kimyaçılar kollektivi onun 100 illik yubileyinə, onu təbrik etməyə də səylə hazırlaşırdıalar. Heyf ki, amansız ölüm buna imkan vermədi - yubileyinə cəmi iki gün qalmış Mahmud dayı həyatla, dünya ilə vidalaşdı.\nOnun gözlənilməz ölümündən mütəəssir olan kimyaçılar bu gün kədərlənərək, təəssüf edir və deyirlər: Allah rəhmət eləsin! Qəbri nurla dolsun!\nYüzlərlə faşistin axırına çıxan, polyak casusu aradan götürən, 100-ü haqlayan SUMQAYITLI MAHMUD KİŞİ


Əger haqqımda film çekseler… - Azadlıq Xeber\nƏger haqqımda film çekseler…\n27.04.2016 / 18:57 xeber – Nə Bakının işıqlı küçələrindən keçərdim nə də Xəzərin sahillərində fikirli dolaşardım. Nə bir ağac yarpağından yapışardım, nə də qaşlarımı düyünlərdim. Mən belə film istəməzdim.\nSən allah şair haqqında çəkilən filmə bax: Şair ağır-ağır keçir iş otağına, asta-asta əyləşir, sonra alnını qırışdırır, siqaretə bir qüllab vurur, o yana- bu yana baxır, sonra başlayır şeir yazmağa… Ya da başqa bir kadrda: Şair əyilir aşağı, bir çiçəyin ləçəyindən tutur və ya bir ağacın yarpağından yapışıb başlayır onu sığallamağa…Guya, elə bil ilk dəfədir ki, görür. Mən heç vaxt belə film istəməzdim. Haqqımda elə bir film olsaydı, onun lentini nəvələrimə oyunçaq düzəldərdim, ya da həyətdəki hovuzu dairəyə alardım ki, burdan o yana adlamasınlar, hövuza düşə bilərlər.\nHaqqımda danışmaq üçün nə professor axtarardım, nə də akademik, nə millət vəkili arayardım, nə də məşhur bir yazıçı. Onlar haqqımda nə yazar, nə deyə bilərlər onu özüm də bacararam. Məsələn, tanınmış bir profossorun adından özüm haqqında elə bir məqalə yazaram ki, bir dənə cümləsi o yan, bu yan ola bilməz. Hamsı dübbədüz. Azmı olur belə şeylər? Bimirəm bu, mənim xöşbəxtliyimdi, yoxsa bədbəxtliyim, amma çox qəribə nəticədir. Mən çox adamın üslubuna bələdəm, onların düşüncəsindən ətrafa, hadisələrə baxa bilirəm. Mən belə film istəməzdim.\nHaqqımda film çəksələr bu şəhərdə qalmazdım, gedərdim kəndimizə. Deyərdim atamı çəksinlər, özü də necə? Atam ömür boyu çoban olub. Çöldən qayıdır atam, cibləri dolu göbələklər. Atama tərəf qaçırıq. Arxada qalan uşaq mən olmalıyam. Rejissor bunu bilməlidir. Evin böyük uşağı olduğuna görə atamın ən böyük cibi – məsələn, sırıqlısının (palto əvəzi) cibi mənə düşür. Göbələkləri anam sacın altdakı közün üstə düzür, ortasına düz səpib bişirir. Hamısını bizə yedirdir, özü də yemiş kimi barmağını yalayır.\nFilmin ən maraqlı kadrlarından biri atamn mənim süd dişlərimə sap bağlayıb çəkdiyi yerlər olacaq. Atam deyirdi ki, atası da onun dişlərini belə çəkib. Çap qırılmasın deyə onu üç qat edərdi atam. Başımı dizlərin üstə alardı. Dişlərimi sanayardı. Sonra laxlayan dişimə sapı bağlayıb astaca dartardı. Çıxardığı dişi mənə verərdi ki, atım yükün arxasına. Öyrədərdi ki, dişi atanda belə deyim: “Ey sıçan, mən balta dişimi sənə verdim (Çünki sıçana balta diş lazımmış), sən də inci dişini ver mənə” Bax belə. Uşaqlıq illərimin ilk və ən gözəl nəğməsiydi bu sözlər. Resjissor mənə oxşayan uşaq tapmalıdır. Bu da çətin olmayacaq. Kənddə uşaqlar bir-birinə oxşayır eynən.\nSonra deyəcəyəm, atımızı çəksinlər. Qaşqa at. Ayaqları səkil. Atam mənə deyirdi ki, atın alnındakı ağ deyil, qardı. Boz ay sonu, yaz ağzı qarağanın (yarım metrə qədər uzanan bitki) dibində otlayan zaman alnını qara batırıb at. Deyirəm mənim uşaq ağıma bax. Mən də inandım. Atamın dediyinə bir şeir qoşdum.\nGetdi qış, əridi qar,\nBir ovuc qar qalıbdı,\nAt mənim ilk şeirimdi. Içində çöl keçən at. Gümüş yəhəri iravandan, nalı Gorusdan gələn at. Qoy kəndçimiz Tapdıq kişi at nallasın, mən də ağzım sulana-sulana baxım. Hərdən Tapdıq dayı mənə sual versin: İtdən alçaq, atdan hündür, nədir? Mən də biməyim. Bir az kənarda nehrə çaxlayan Bəyaz xala ucadan desin:Yəhər.\nKənddə bir sinif yoldaşım var adı Həsən, indi kəndimizdə tprktorçu işləyir. 1966-cı ildən 1976-cı ilə kimi bir partada oturmuşuq, özü də arxada. Yarlı -yaraşıqlı bir bir traktoru var, arxasında lapeti. Nömrəsi də zerkanlıdır: 30 T 400. Hələ biz orta məktəbdə oxuyanda , bu troktor vardı, gərək ki, Həsənin atası sürürdü, Arif dayı. Məktəbə gedəndə lapetin arxasından sallaşardıq. Bax, operatora deyərdim ki, o traktoru çəksin, arxasında sallaşan uşaqları çəksin, o uşağn biri mənə oxşasın. İndi həmin traktoru Həsən sürür. Baxsan, gülməkdən ölərsən, Həsən traktoru elə bil güclə yaşadıb, harası qırılıbsa, ora daha qalın bir dəmiri qaynaq edib, ölməyə qoymayıb. Traktorun qabaq təkərləri mənim YEP maşınımın köhnə təkərlətidi, vermişəm Həsənə, o da vurub, traktorun qabaq təkərlərinin yerinə. Elə mazlayıb ki, təkərlər kümüş kimi parıldayır. Gəzsən, şəhərdə belə təkər tapa bilməzsən. Həsən traktorun hər tərəfinə işıqlar düzəldib. Milli Məclisə namizədliyimi verəndə Həsən mazutlu köhnə traktorunu mənim rəngli şəkillərimlə bəzəmişdi. Traktora qoşduğu maqintofonda hey mənim şeirlərim səslənirdi. Bir növ Həsənin taraktoru mənim səyyari seçki qərargahım idi.\nBir də görürsən ki, xüsusən günortalar, kəndin ortasında Həsənin traktoru, lapeti də arxasında, didərgin-didərgin, af-ufla gedir. Həsən maqintofonun səsini verir, şeirlər də mənim öz ifamda. Bax, operatora deyirdim bunu çəksin. Tpraktorun əyni başdan –ayağa mazut. Həsənin dırnaqları codlaşıb, bığlarını və barmaqlarını siqaret tüstüsü saraldıb. Köhnə ayaqqabıları qoyun mizinə batıb. Səsi hələ də xırıldayır. Qoy mənim haqqımda Həsən danışsın. Mən həmişə riyaziyyatdan məsələ və misalları ondan köçürüdüm, özü də 15 qəpiyə. Qoy Həsən bunu haqqımda çəkilən filimdə desin. Mən ona söz vermşdim ki, deputat seçilsəm, sənə təzə traktor alacam. Ala bilmədim, yalanşı çıxdım, çünki deputat seçilmədim. Həsən hələ də köhnə traktorunda mənim şeirlərimi oxudur, şüşələrində mənim şəkillərimi gəzdirir. Operatora deyəcəm ki, bax, o traktoru çəksin. O traktor mənim haqqımda ən maraqlı filimdir.


“Azərbaycanda mədəni inqilab gerçəkləşməlidir” - Cümhuriyyət\n“Azərbaycanda mədəni inqilab gerçəkləşməlidir”\nTarix: 19 Yanvar, 14:02 | Baxış: 268\n[caption id="attachment_3402" align="alignleft" width="427"] Güntay Gəncalp: “Türk kişisi ancaq erməni və gürcü qızlarına şeir yazıb”[/caption]\n“Ququş ermənilərdə oğlan adıdır. Bu müğənni uşaqlıqda oğlanlar kimi hərəkətlər etdiyindən erməni dayəsi ona “Ququş” deyib”\n“Hər bir yaponun intellektual səviyyəsi 156 türkə və 150 iranlıya bədəldir”\nAvropada yaşayan güneyli mühacir, yazar Güntay Gəncalpın “Cümhuriyət” qəzetinə müsahibəsi.\n- Güntay bəy, müasir Azərbaycan ədəbiyyatının istinad nöqtəsi kimlərdir? Müxtəlif yazarların adları hallandırılır. Məsələn, Aqşin Yenisey, Qismət Rüstəmov, Qan Turalı, Şərif Ağayar, Seymur Baycan, Əli Əkbər və s.\n- Müasir ədəbiyyatçılardan bir çoxunun əsərlərini oxumuşam. Nərmin Kamalın “Aç, mənəm”, Cavidan Xəlilovanın “İsmin yeddinci halı”, Rasim Qaracanın “On bir gecə” romanlarını, Aqşin Yeniseyin, Aysel Abdullazadənin bir çox şeirlərini, Günel Mövlud, Seymur Baycan və digərlərini də oxumuşam. Baycanın tənqidi görüşləri hər zaman diqqətimi cəlb edib. Lakin Cavidan Xəlilova mənə görə modern ədəbiyyatımızda ən dəyərli roman yazarlarından biridir. Cavidanın romanlarını başladıqdan sonra buraxmaq olmur. Çox axıcı və təsirli dili var. Mövzuları bir-birinə sehrli və sirli şəkildə bağlaya bilir. Təsvir etməyə çalışdığı xarakterin ruh hallarını və sosial-psixoloji durumlarını inandırıcı, etkiləyici biçimdə açıqlaya bilir. Ayrıca, bir fəlsəfi görüşü romanın bütünü içərisinə dağıdaraq şəxsiyyətlərin duyğularının arxasına yükləyə bilir. Mən həm İran, həm Azərbaycan, həm də Türkiyə ədəbiyyatını yaxından izləyir və oxuyuram. Məsələn, Əlif Şəfəqin, Orxan Pamukun və digərlərinin bir çox romanlarını oxumuşam. Lakin son on ildə oxuduğum türkcə və farsca romanlar içindən heç biri məni Cavidan Xəlilovanın romanları kimi təsirləndirməyib. Bunlar nəsr sahəsindəki gəlişmələrdir. Şeir sahəsindəki gəlişmələr fərqli aqibət yaşayır. Doğrudur, ədəbiyyatımızda Ramiz Rövşən kimi böyük şəxsiyyətlər var. Lakin ümumən bizim modern şeirimizin klassik dərinliyi yoxdur, çünki klassik ədəbiyyatdan qopuq şəkildə ortaya çıxır. Bu, sadəcə, Azərbaycanın problemi deyil, Türkiyədə də belədir.\n- Hesab etmək olarmı ki, yeni nəsil Azərbaycan yazarları mövzulara daha dar çərçivədən baxırlar və mühitin içərisində gələcəyin ədəbiyyatı yetişmir?\n- Biz aksioner millət deyilik, reaksioner millətik. Ədəbiyyatımızda nə varsa, hamısı təqliddir. Çünki fəlsəfi cərəyanlarımız, fəlsəfi dünyagörüşümüz olmayıb. Sadəcə, törələrə, inanclara bağlı toplum olmuşuq. Modern sayılacaq nə varsa, hamısı Qərbdən, ya da Rusiyadan gəlmədir. Türkiyədə də belədir. Ədəbiyyat, fəlsəfə, rəssamlıq, musiqi tarixində türk xətti deyə bir şey olmayıb. Ya təqlid etmişik, ya da iqtibas. Məsələn, Hüseyn Cavidin “Xəyyam”, “Şeyx Sənan”, “Siyavuş” kimi əsərlərinin hamısı iqtibasdır. Fars ədəbiyyatından alıntılardır. Aksioner millət olmaq üçün siyasi, iqtisadi, kültürəl ön hazırlıqlar olmayıb. Lakin bütün geri qalan millətlərin inkişaf sürəci üç mərhələdən ibarətdir: Təqlid, iqtibas, yaradıcılıq. Məsələn, Yaponiya və Güney Koreya tamamən bu üç istiqamətdə inkişaf etdilər. Bunu da əsasən tərcümə ilə başladılar. Koreya və yapon dillərinə dünya mədəni hadisələri bir ili keçmədən dərhal tərcümə edilir. Məsələn, Martin Haydeggerin “Varlıq və zaman” əsəri ingilis dilinə belə hələ tərcümə edilmədən 1927-ci ildə ilk olaraq yapon dilinə tərcümə edildi. Bu şəkildə tərcümə yolu ilə düşüncədə oyanış dövrünü başlatdılar və çox böyük elmi-fəlsəfi-mədəni və ədəbi atılımlar gerçəkləşdirdilər. Bizim tariximizdə əksik olan budur. Dilimizdə fəlsəfi, böyük ədəbi əsərin tərcümələri yoxdur. Buna da güclü dövlət dəstəyi lazımdır. Bu tərcümələr yoluyla qlobal ölçüdə ədəbi və fikri oyanış olmazsa, öz tariximizin qaranlığına yuvarlanar və bir də görərsən ki, yazarlarımız da əllərində bir və ya iki zəncir başlarına döyürlər. Necə ki, bəziləri pirlərin, ölülərin məzarlarında möcüzə axtarırlar! Mədəni bir inqilab gerçəkləşməlidir. Bu da ancaq kitablarla olar. Yeni Azərbaycan yazarları dar çərçivədən baxır, çünki əlinin altında anladığı və anladacağı dildə heç bir şey yoxdur. Düşüncələr oxumaqla dərinləşər. Nə oxuyacaq? Var olanlar da çox, amma çox azdır. Onlarla bir yerə çıxmaq və bəşəriyyətin bütününə xitab edəcək əsərlər yazmaq olmaz. Azərbaycan Qərb mədəniyyəti ilə nə qədər çox inteqrasiya olsa, bir o qədər onun ədəbi durumu da müsbət yöndə dəyişəcək. Oxucu kütləsi deyə bizdə geniş bir sahə yoxdur. Xalq əski çağlardan bəri xoruz döyüşdürməkdən xoşlanır, molla-feodal sinfinin uydurduğu yalanlara qulaq asırdı. Kitaba pul vermək yerinə, onu ağladan mollanın cibini doldururdu. İndi də elədir. Molla yalanlarına uyub hönkürtü ilə ağlayanların və mollaya nəzir verənlərin sayı hər gün daha da artır. Belə sosial mühitdə böyük sənət adamı necə yetişsin? Zatən sənət adamı bu mühitdə boğular, hər kəs ölkədən qaçmaq üçün fürsət axtarar. Dini anlamda da bir renesans gerçəkləşmədikcə, oxucu kütləsi tapa bilməyəcəyik. Oxucu olmadıqdan sonra da sənət əsəri yazılmaz. Yaponiya nədən hər sahədə, özəlliklə mədəniyyət sahəsində dünya birincisidir bilirsinizmi? Çünkü kitab oxumada dünyada birinci yerdədir. Heç bir ölkə yaponlar qədər kitab oxumur. BMT-nin verdiyi məlumata görə, Yaponiyada hər yapon ortalama ildə 25 kitab və bir dərgi oxuyur. Bütün Avropa ölkələri Yaponiyadan sonra gəlir. Türkiyədə hər 6 türk ildə ortalama bir kitab oxuyur. İranda hər 5 iranlı ildə bir kitab oxuyur, yəni kitab oxuma həcmi baxımından İran Türkiyədən irəlidir. İndi diqqət edin, riyazi bir məntiqlə yanaşsaq, hər bir yaponun intellektual səviyyəsi 156 türkə və 150 iranlıya bədəldir.\n- Fikrət Qoca və Anar haqqında nə düşünürsünüz? Yeni nəsil yazarlarının əksəriyyəti onların yaradıcılığını qəbul etmirlər...\n- Onların əsərlərini gəncliyimin ilk çağlarında oxumuşdum. O zamanlar İranda öz dilimizdə kitab əldə etmək asan deyildi. Anarın bəzi hekayələri fars dilinə tərcümə edilmişdi. Məsələn, Anarın “Mən, sən, o və telefon” hekayəsini farsca oxudum. İranda olduğum zaman Bakı radiosunda səslənən şeir və hekayələri kasetə yazar və sonra kasetdən həm dinlər, həm də əlyazma edərək özüm üçün ana dildə kitabxana düzəldərdim. Lakin daha sonra həm Fikrət Qocanın, həm Anarın, M.Arazın, İsmayıl Şıxlının. S.Rüstəmxanlının, B.Vahabzadənin, Behrudinin və digərlərinin əsərlərini əldə edib diqqətlə oxuduğum zamanlar oldu. Nədən bu kitabları oxuyurdum bilirsinizmi? Çünki mən bir çıxış və qurtuluş yolu axtarırdım. Tarixi bir qurtuluş yolu. Bu üzdən Bakıda, Ankarada və Tehranda gəlişən fikri, ədəbi nailiyyətləri bilməli, özümsəməli idim. Belə bir bilgəlik olmazsa, İrandakı biz türklər tarixdən silinəcəyik. Möhtəşəm tariximizin olduğu yalan və iftiradır. Tariximizin umuduna qalsaq, yox olarıq. Biz azadlğımıza yalnız modernləşmənin gücü ilə qovuşa bilərik. Fikrət Qoca və Anarı yeni yazarların dəyərləndirdiyi kimi dəyərləndirmirəm. Onlar o nəslə qarşı savaş açmışlar. O nəsli önlərində əngəl olaraq görürlər. Mən bu biçim yanaşmanın tənqid metodologiyasına zidd olduğunu düşünürəm. Ölkənin ümumi görüntüsü, zaman və məkan verilərindən yola çıxaraq tənqid ölçüsü gəlişməlidir. Tənqid çox önəmlidir, tənqid olmasa ədəbiyyat inkişaf etməz. Lakin tənqidin mətni olmalıdır. Yəni Anarın və ya Qocanın əsərlərini tənqid edən kitablar işıq üzü görmüşmü? Yoxsa çayxanalarda oturub onların varlıqlarını belə həyatda artıq olaraq görmək tənqid deyil. Anarın Üzeyirin həyatı, Dədə Qorqud kimi film ssenariləri zamanında və indi də önəmli əsərlər sayılır. Onlar öz imkanlarına görə dəyişik zamanlarda bu xalqa xeyir verməyə çalışıblar. Bəziləri onlardan heç bir əsər belə oxumayıblar. Oxumadan da tənqid etməyə çalışırlar. Demokratik düşünmə gələnəyi olmadıqca, tolerant dialoq olmur. Anarın “Sizsiz” əsərini 90-ci illərin əvvəllərində İranda çap etdirmək üçün ərəb əlifbasına çevirdim. Lakin çap etmək imkanım olmadığı üçün ərəb əlifbasında hələ də kitabxanamda durmaqdadır.\n- “Daş yuxular”a görə, Əkrəm Əylisliyə birmənalı olmayan fikirlər hələ də dəyişməyib. Belə bir əsər yazmağa dəyərdimi?\n- “Daş yuxuları” oxumamışam, ancaq Əylislinin başqa əsərlərini oxumuşam. Lakin bu kitab haqqında o qədər söhbətlər və yazılar oxudum ki, sanki kitabı oxumuş kimiyəm və kitabın ümumi mənzərəsinin nədən ibarət olduğunu bilirəm. Mən bu məsələyə kökdən inkarcı forması ilə baxmıram. Hər kəsin şüuraltında bir gizlin pis və yaxşı xatirə var. Bir yazarın da şüuraltında saxlanan bir xatirə ola bilər. Anlaşılan Əylislinin də şüuraltında ermənilərlə bağlı xoş olan bir xatirə var. Bunu cəsarət edib yaza bilmişsə, demək, özünü çox zorlayıb və şüuraltında saxladığı onun üçün çox önəmli imiş. Çünkü necə təpkilərlə qarşılaşacağını bilirdi. Lakin bu məsələ sadəcə, Əylisli tərəfindən qələmə alınmayıb. Bizim ədəbiyyat tariximizdə erməni mədəni obraz kimi təqdim edilib. Nizaminin “Xosrov və Şirin” əsərində Şirin ermənidir. Bəziləri deyirlər yox, Şirin alban-xristian türküdür! Bunların heç bir əsası yoxdur. Nizami Şirini və bibisi Şəmiranı erməni prensesləri kimi təsvir edir. Nəsiminin “Dərdi-mənd etdin məni ey dərdə dərman erməni” misrasıyla başlayan ən gözəl lirik şeiri erməni qızına yazılıb. “Əsli və Kərəm”də Əsli yenə də erməni qızıdır. Bu haqda deyirlər ki, Əsli alban türkü olmuş. Bunlar günümüzdə Ermənistanla savaş nəticəsində ortaya çıxan reflekslərdir, tarixi gerçəkliklə əlaqəsi yoxdur. Kərəm Gəncə xanı Ziyadxanın oğludur, Əsli də ermənidir. S.Ə.Şirvani erməni qızını öyüb, Şəhriyar erməni qızını öyüb. Səfəvilərdən sonra bizim bölgə və dünyayla kültürəl ilişkilərimiz qopdu və bir növ zindan həyatı yaşamağa başladıq. Bu üzdən ən yaxın etnos olan ermənilər fərqlilik təşkil etməyə başladı. İranın türk şəhərlərində də ermənilərə xüsusi simpatiya olub. Zəngin ailələr uşaqlarına erməni dayə tuturdular. Hamımızın tanıdığı məşhur və soy olaraq türk olan Ququş adında bir xanəndə var. Onun gerçək adı Faiqə olub. Ququş adını ona erməni dayəsi verib. Ququş erməni dilində oğlan adıdır. Bu xanəndə Ququş da uşaqlığında oğlanlar kimi hərəkətlər etdiyindən erməni dayəsi ona Ququş deyib, sonra bu adla sənət dünyasına girib. Erməni qadınının türk kültüründə belə yer almasının səbəbi türk qadınını şəriət adı altında qaraya və qaranlığa bükülüb evdə oturtması və sosial həyatda aktiv olmaması olub. Xalq mahnılarımızın hamısında qadınlarımızın zindan həyatı təsvir edilir. Belə ortamda türk qadını necə sosial status qazanaraq ədəbiyyata mövzu ola bilərdi? Türk kişisi də ancaq erməni və gürcü qızlarını görüb ona şeirlər yazıb. Bir tək Əmir Teymur zamanında türklük və türklər böyük millət görüldükləri üçün Hafiz Şirazi kimi böyük şairləri türk gözəlini və türkü öyüb. Çünki Teymur özünə qürurla türk deyirdi. Ondan sonra Səfəvi-Osmanlı sarayı erməni qadınlarının əlində olub. Bütün bunların hamısı tarixdir.\n- Belə bir fikir var: Müasir Güney ədəbiyyatı Şimal ədəbiyyatından daha güclüdür.\n- Güney Azərbaycanda güclü ədəbiyyat ola bilməz, mümkün deyil. Çünki orada nəsr dili inkişaf etməyib və hər əlinə qələm alan farsca düşünür. Bu üzdən türkcə nəsr yaza bilməz. Dil nəsrə girmədikcə də onun şeir məhsulu da böyük əsər ola bilməz. Aristotel deyir ki, məntiq fəlsəfə üçün nədirsə, qrammatika da dil üçün odur. Bizdə qrammatik şüur yoxdur. Qarammatik şüur farsca formalaşdığı üçün dil zərfinin içində var olan fars düşünmə sistemidir. Bu sistemdə də güclü türk ədəbi əsəri yarana bilməz. İran tarixi mühiti Səfəvilərdən sonra fars dünyagörüşü və düşünmə sistemi ilə işğal edilib. Rəsulzadənin dediyi kimi, Qafqaz türklərini də ruslar o qaranlıq və antitürk tarixi mühitdən zorla qopardı. Türkməançay müqaviləsi olmasaydı, indi sizlər də ərdəbillilər, təbrizlilər kimi, qrammatikası farsca olan komik bir dillə danışacaqdınız və bu ədəbiyat-filan da heç birisi olmayacaqdı.\n- Haqqınızda deyirlər ki, Güntay Gəncalp hər şeyə qarşı çıxır. Özünüz haqqında nə düşünürsüz?\n- Doğru deyirlər, ancaq hər şeyə deyil. Qarşı çıxdığım çox şeylər var. Zatən sənət ruhu daşıyan insanın ilk işi qarşı çıxmaq olmalıdır. Mənim diqqətimi İslama bağlayan da bu oldu. İslam da etirazla “la” ilə başlar və etirafa “illa”ya çatar, çatdırar. Qarşı çıxmaq asan deyil. Qarşı çıxmaq üçün gərəkən araşdırma, bilgi və intellekt olmazsa, çox komik görünər və heç bir etkisi də olmaz. Sənət adamı var olanı sorğulamalıdır. Ən qəbul ediləsi durumu da sorğulayaraq qəbullanma səbəbini ortaya qoymalıdır. Qəbul edilməz olanları da uçurmalıdır. Nitşenin böyüklüyü bütün durumları sorğulayaraq uçurmasında idi. Mən İslamın etiraz məntiqindən və modernizasiyanın sorğulayıcı fəlsəfəsindən yola çıxaraq düşüncələrimi bəyan etməyə çalışıram.\n- Ədəbi fəaliyyətə davam edirsiniz? Son zamanlar daha çox siyasi, tarixi mövzulardakı müsahibələrlə gündəmdəsiz.\n- Üç yarımçıq romanım var, birini az qala bitirmək üzrəyəm. Bitməkdə olan “Bayındırlı Qocabəylilər” adlı tarixi romanım 1940-1950-ci illər arası İrandakı olaylar haqqındadır. “Gələcəkdən gələn qız” İrandakı qızların və qadınların həyatından bəhs edir. “Yüz il Bakının küçələrində” adlı romanım 1900-2000-ci illər arasında Qafqaz və İran arasındakı ilişkilər üzərinə qurulub. Hələlik bu üç romanla məşğulam.


Feldmarşal, tarixçi alim Bəhmən Mirzə Qacar - Fətəli şahın nəvəsi, Abbas Mirzənin dördüncü oğlu, Azərbaycan valisi, Məhəmməd şahın anabir qardaşıdır, 1811-ci il oktyabr ayının 11-də Tehranda anadan olmuşdur. O, Abbas Mirzənin oğlanları arasında ən istedadlısı olub. İran, xüsusilə də, Azərbaycanda böyük hörmət sahibi idi. Anası, şahzadə Asiya xanım da qacarlar nəslindən idi. Ana babası Mirzə Məhəmməq xan Qacar Xorasan hakimi və qardaşı Hacı Allahyar xan İranın məşhur siyasi xadimlərindən sayılırdı. 20 yaşı olanda babası Fətəli şah Qacar Bəhmən Mirzəni Ərdəbilin hakimi təyin edir. Fətəli şahın ölümündən sonra, 1834- cü ildə Bəhmən Mirzəni və Abbas Mirzənin digər oğlanlarını həbs edib Ərdəbil qalasına - siyasi dustaqlar üçün ənənəvi həbsxanaya salırlar. Qardaşları başına təzəcə tac qoymuş Məhəmməd şaha qarşı sui-qəsddə günahlandırılır. Lakin elə həmin il Məhəmməd şahın anasının xahişi ilə Bəhmən Mirzə Tehrana hakim təyin olunur və ona feldmarşal rütbəsi verilir. Məhəmməd şah özünün üçyaşlı oğlunu vəliəhd elan edir, uşaq Azərbaycanın canişini olur. Qacarların yuxarı təbəqələri, o cümlədən şahın iki doğma qardaşı - Qəhrəman Mirzə və Bəhmən Mirzə belə məsul vəzifə üçün uşağın yaşının çox az olmasını bildirərək bu qərarı qəbul etmirlər. Başda Rusiya olmaqla xarici dövlətlər onları müdafiə edir və Qəhrəman Mirzə Azərbaycanın hakimi təyin olunur. Bəhmən Mirzə həmin vaxt Burcuhidin, Silaxorun və Həmədanın hakimi idi. Qəhrəman Mirzənin ölümündən sonra Azərbaycanın idarəsi Bəhmən Mirzəyə verilir. Ölkənin faktiki hakimi, vəzir Mirzə Ağası başa düşürdü ki, Bəhmən Mirzənin arxasında duran Rusiya və dayısı, Xorasanın qüdrətli hakimi onu taxta oturtmağa çalışacaqlar və ona görə də vəzir bir sıra qabaqlayıcı tədbirlər görür. Nəticədə Bəhmən Mirzənin dayısı İraqa qaçır, onun özü isə rus səfirliyində sığınacaq axtarmağa məcbur olur. Rus səfirliyinin xahişi ilə şah ona Rusiyaya getməyə icazə verir. 1848-ci il may ayının 12-də “Lənkəran” paroxodunda Bəhmən Mirzə Bakıya yola düşür, mayın 15-də Şamaxıya yollanır, 20-də isə Tiflisə çatır. Yeddi arvadı və 19 övladından ibarət ailəsi də mayın 28-də İrandan Naxçıvan yolu ilə Tiflisə gəlir. Təbrizdən xəzinəsi və 95 dəvəyə yüklənmiş o dövrə görə çox böyük əlyazmaları, 400 kitablıq kitabxanası gətirilir. Həmin kitabxananın bir hissəsi hazırda AMEA Məhəmməd Füzuli adına Əlyazmalar İnstitutunda saxlanılır. Onların əksəriyyətində ekslibris (kitab cildinin içəri tərəfinə yapışdırılan və kitab sahibinin adı olan bədii nişan) rolunu oynayan möhür, bəzilərində isə hətta Abbas Mirzənin də möhürü var. 1848-ci ildə Tiflisdə Mirzə Fətəli Axundzadə ilə görüşür, qonaq gəlib gedirlər. Yəqin sonralar Bəhmən Mirzənin oğlu Xanbabaxan Mirzə Qacar Mirzə Fətəlinin qızı ilə evlənməmişdən qabaqkı tanışlığı da buradan başlayıb. Nisbətən kiçik bir şəhər olan Tiflisdə hamı bir-birini tanıyırdı, yeni gəlmə ilə, üstəlik bu dərəcədə tanınmış bir şəxslə hamı tanış olmağa can atırdı. Rus höküməti Bəhmən Mirzəni böyük hörmət və ehtiramla qəbul etmiş, ona ildə 6 min çervon çar təqaüdü ( 9 min 600 rubl ) və Rusiyanın istənilən yerində yaşamaq üçün ev verməyi vəd etmişdi. Bir qədər tərəddüddən sonra Bəhmən Mirzə öz tarixi vətəni Qarabağda - Şuşada məskunlaşmağa icazə istəyir. 1851-ci il oktyabr ayının 4-də özünün böyük hərəmxanası, uşaqları və yaxın adamları ilə Şuşaya köçür, Çanaqqala rayonunda hündür daş divarla hasara alınmış böyük saray kompleksi tikdirir. Bu saray kompleksinə 15-16 otaqlı ikimərtəbəli imarət, dəyirmi eyvanları, böyük oval zalı, 14 arvadının hər biri üçün beş-altı otaqdan ibarət kiçik evləri olan bağ, anbarlar, mətbəxlər və çoxlu yardımçı binalar daxil idi. Orda onun uşaqları üçün kiçik məktəb, kitabxana, məscid və hamam da vardı. Bütün kompleksin ətrafına hündür hasar çəkilmişdi. Bəhmən Mirzənin öz karvansarası da var idi.\n1905-ci ildə erməni-müsəlman davası zamanı Bəhmən Mirzənin sarayı ermənilər tərəfindən yandırılır. Bəhmən Mirzənin oğlu, ilk peşəkar azərbaycanlı pianoçu qadınlardan biri olan Nəzirə xanımın atası Qulamşah Mirzə Qacar sarayı qismən bərpa etdirir. İnqilabdan əvvəl Bəhmən Mirzənin uşaqları və nəvələri Tiflisin, Şuşanın, Gəncənin, Bakının ictimai həyatında fəal iştirak edirdi. Tiflis Qadın Xeyriyyə Cəmiyyətində bu nəslin bir neçə qadın nümayəndəsi çalışırdı. Gəncədə indi Nizami-Puşkin kitabxanası kimi məşhur olan kitabxana (“Hüseyniyyə") Bəhmən Mirzənin qızı Səbiyyə xanımın ianəsi ilə tikilir. AMEA-da Bəhmən Mirzənin oğlu Əbdülsəməd Mirzə tərəfindən üzü köçürülən bir neçə əlyazma kitab saxlanılır. Bəhmən Mirzə özü bir neçə tarixi əsərin müəllifidir. Onun “Məhəmməd şah təzkirəsi" (1832) və “Şükümamcyi-şahənşahi" ("Çarlar çarına minnətdarlıq” kitabı I Aleksandra həsr olunmuşdur) AMEA M.Füzuli adıııa Əlyazmalar İnstitutunda saxlanılır. Onun zəngin əlyazma kitabxanasının bir qismi də oradadır. Kitabların bir hissəsi Bəhmən Mirzənin xüsusi sifarişi ilə tərcümə olunmuş və üzü köçürülmüşdür. Məsələn, o, “Min bir gecə”nin ərəbcədən tərcüməsini Əbdüllətif Tasuciyə sifariş etmişdir. Kitab ilk dəfə 1845-ci ildə Təbrizdə nəşr olunmuşdur. Bəhmən Mirzənin 1846-cı ildə, Qalqaza gəlişindən bir il əvvəl Con Kozalini tərəfindən yağlı boya ilə çəkilmiş portreti Millit İncəsənət Muzeyində saxlanılır (1862-ci il). Burada qorunub saxlanan əlyazmalar arasında şahzadə Bəhmən Mirzəyə aid olan dualar kitabı var. Kitabda ona məxsus kvadrat şəklində olan möhür vurulmuş və kalliqrafik yazı ilə “Şah taxt-tacının yeganə incisi - Bəhmən. 1240(1824)” yazılmışdır.\nBəhmən Mirzə övladlarına və nəvələrinə Rusiyanın ən imtiyazlı təhsil ocaqlarında Avropa təhsili verir, özü isə siyasətdən uzaqlaşıb Azərbaycanın tarixinə dair əsərlər yazır. Oğlanlarının əksəriyyəti dövlət qulluğunda xidmətçi idi. Onların arasında rus ordusunun və Azərbaycan Demokratik Respublikası ordusunun səkkiz generalı - Şəfi xan, Feyzulla Mirzə, Rzaqulu Mirzə, Əkbər Mirzə, Əmir Kazım Mirzə, Məhəmməd Mirzə, Mahmud Mirzə, Əmənulla xan Mirzə, eləcə də Rusiya və İranda xidmət edən çoxlu yüksək rütbəli zabit var idi, bir çoxu erməni daşnakları ilə müharibədə qəhrəmancasına döyüşmüşlər. Oktyabr inqilabını Bəhmən Mirzənin uşaqlan qəbul etmirlər və onların əksəriyyəti həyatlarını buna görə qurban verirlər.\nQacarlar ailəsinin Qarabağdakı başçısı Bəhmən Mirzə Qacarın oğulları və qızları (sayları 63 olub), onlardan törəyənlər Azərbaycanın nüfuzlu ailələri ilə qohum olmuş, qız alıb vermiş, ulu şah nəslini davam etdirmişlər.\nBəhmən Mirzə 1884-cü il fevral ayının 11-də Şuşada vəfat etmiş, vəsiyyətinə görə Bərdə şəhərindəki “İmamzadə" dini kompleksinin qəbiristanlığında dəfn olunmuşdur. Hələ sağlığında o, İmamzadədə günbəz taxtapuşu olan üç otaqdan ibarət məqbərə tikdirmiş, divarlarda özünün tərtib etdiyi altı didaktik, dini mənalı bu epitafiyaları yazdırmışdır: Allalın hökmü ən uca hökmdür. Ya Allah! Əhdinə inanırıq, peyğəmbərin yolu ilə gedirik. Allahın Kəbəsinə yaxınlaşır, sənə 1884-cil il. Qiyamət günü dünyada yaşayan insanları yenə görəcəyimə görə qəmlənirəm. Ey bütün qəmli qəriblər munisi, Ey bütün yaddançıxan kimsəsizlərin yeganə köməyi. Əgər ömrüm mindən artıq olsa, İşin axırı belə olar, ölüm olar. Onlar mənə axirət yaratdılar. O axirət ki qüvvətli evimdir. O axirət ki mənə yaxınlaşıb. Yaxınlaşan günlər xoşbəxtliyimdir.\nİstedadlı siyasi xadim, sərkərdə və alim Bəhmən Mirzə Qacarın xatirəsi külli-Qarabağda, o taylı bu taylı Azərbaycanda əziz tutulur. Rusiyanın, Ukraynanın və Gürcüstanın bir çox muzey və kitabxanalarında saxlanan əlyazmalarında, kitablarında, İranın və Azərbaycanın tətbiqi incəsənət nümunələrində yaşayır. Onun möhüründə sahibinin mənəvi dünyabaxışını əks edən bu sözlər yazılmışdır: Yeganə gövhər-i dərya-i xosrovi-Bəhmən. Eləcə də imza: Gövhəri az dürri dəryayi Bəhmən.\nArtıq Bəhmən Mirzə Qacarın 28 il bizdən incik qalan ruhu şaddır; qəhrəman Azərbaycan əsgəri Qacarların bu vətənsevər, ən yüksək hərbi rütbəli feldmarşal rütbəli davamçısının ən çox sevdiyi, yaşadığı, bu gün də ucaltdığı möhtəşəm imarətlərin izi qalan Şuşa şəhəri yağı tapdağından qurtulmuşdur.


Bitkiçiliyin bu məhsulları, eləcə də təzə və qurudulmuş balıq, kürü, bal, kərə yağı və digər heyvandarlıq məhsulları ilə nəinki yerli əhali təmin olunur, həm də qonşu, yaxın və uzaq ölkələrə ixrac edilirdi. Bu təkzibedilməzdir ki, əsrlər boyunca Qafqaz bazarları azərbaycanlılar tərəfindən istehsal edilən heyvandarlıq və bitkiçilik məhsulları ilə təmin olunurdu. Misal üçün, Y.D.Anqabadze və N.Q.Volkova, "Köhnə Tiflis" kitabındakı qaynaqlara istinadən yazırlar: "Tiflis bazarlarına pendiri əsasən osetinlər, azərbaycanlılar gətirir, pendiri habelə, borçalılar (azərbaycanlılar - T.Ə.) da satırlar. Tiflis bazarlarında Azərbaycandan, Göycə gölündən (həmin ətraf Ermənistana veriləndən sonra "Sevan gölü" adlandırılır - T.Ə.) gətirilmiş qızıl balığa böyük tələbat var idi".\nƏrəblərlə uzunmüddəli əlaqələr bizim mətbəxə qəhvə bəxş etmiş, tarixi "İpək Yolu" uzaq Çindən bu yerlərə çayı gətirmişdir. Digər tərəfdən, rus mətbəxi ilə tanışlıq Azərbaycan mətbəxinə "şi" və "borş" (xalq arasında onları ümumilikdə "borş" adı ilə tanıyırlar) gətirmiş, digər tərəfdən Rusiya vasitəsilə təhrif olunmuş, ruslaşmış Avropa mətbəxi ilə tanışlığa imkan yaranmışdır. XIX əsrin sonlarında və XX əsrin əvvəllərində neft sənayesinin inkişafı ilə bağlı olaraq Avropa mətbəxi ilə birbaşa tanışlıq başlanır (bu proses günümüzdə də müşahidə edilir) ki, bu da yalnız restoran mətbəxinə təsir göstərmiş, əhalini alüminium qablardan istifadəyə öyrətmişdir və bu müdaxilə əhalinin sağlamlığına zərərdən başqa, xalq mətbəxinə müsbət heç nə əlavə etməmişdir.


Davutoglu Bosniyada siyasi və iqtisadi islahatlara çağırıb\nRegionda nüfuzlu ölkə olan Türkiyə Bosniyada 1992-95-ci illərdə müharibədən sonra ən ciddi sosial partlayışın baş verdiyi Balkan ölkəsində siyasi və iqtisadi islahatlara çağırıb.\nTürkiyənin Xarici İşlər naziri Əhməd Davutoğlu bu çağırışla yüzlərlə nümayişçinin işsizlik, korrupsiya və siyasi durğunluğa etiraz edərək küçələrə çıxdığı vaxt Sarayevoya səfəri zamanı çıxış edib.\nAvropa İttifaqının Bosniyanın əsas sponsorları olan bəzi üzvləri etiraz nümayişlərinin 1995-ci ildə əldə edimiş sülh sazişinə əsasən hakimiyyətin bölüşdürülməsi prinsipi ilə yaradılmış idarəçilik sisteminin illərdir çürüdüyünə işarə edən siqnal olduğunu bildirib.\nAvropa İttifaqının xarici siyasət idarəsinin başçısı Ketrin Eştonun Bosniyanın inteqrasiyasını intensivləşridmək çağırışlarının edildiyi bir vaxt, gələn həftə Sarayevoaya səfər edəcəyi gözlənilir.\nSarayevoda olan Əhməd Davutoğlu deyib: "Bu gün Bosniyada iş görmək vaxtıdır və biz bundan artıq gözləyə bilmərik. Bosniyanın siyasi və iqtisadi islahatlar formasında təcili olaraq beynəlxalq yardıma ehtiyacı var".\nMərkəzi hökumətin səlahiyyətlərinin məhdud olduğu Bosniya müsəlman bosnyaklar və xorvatların əksrəiyyət təşkil etdiyi muxtar federasiya və muxtar serb respblikasından ibarətdir. Burada hər üç etnik qrupu təmsil edən üç nümayəndədən ibarət prezidentlik sistemi mövcuddur.\nTürkiyə etirazların əsas iştirakçısı olan bosnyaklar arasında böyük nüfuza malikdir. Bosniya da daxil olmaqla, Balkanların böyük hissəsi Osmanlı impertorluğunun tərkibinə daxil idi.\nŞübhələr və qəzəb\nPravoslav xristian olan Bosniya serbləri və katolik xorvatlar Türkiyənin bosnyakların Sarayevoda hakimiyyətin mərkəzləşdirilməsi istəyini dəstəklədiyinə inanaraq, ölkənin roluna şübhə ilə yanaşır. Onlar mərkəzləşmənin əleyhinədir.\nVaxtı ilə böyük sənaye mərkəzi olan Tuzla şəhərində fabrikin bağlanmasından qəzəblənən nümayişçilər keçən həftə şəhərdə, eləcə də Sarayevo və başqa iki şəhərdə hökumət binalarını yandırıb. Polis və nümayişçilər arasında toqquşma indiyə qədər görünməmiş sosial iğtişaş kimi qiymətləndirilir. Bir neçə yüz adam yaralanıb, onların çoxu polis işçiləridir.\nZorakılıqlar sakitləşib, lakin kiçik qrup etiraz aksiyasını davam etdirir.\nBöhran Bosnyak-Xorvat Federasiyasında 10 yerli icra hakimiyyətinin işinin dayanmasına gətirib çıxarıb. Etirazçılar indi hökumətin istefasını tələb edir.\nİğtişaşlar ölkə iqtisadiyyatının durumu, 27 faiz təşkil edən işsizlik və 1995-ci ildə Deyton sülh sazişinə əsasən yaradılmış siyasi sistemin yararsız olması ilə bağlı sosial narazılığın mövcudluğunu nümayiş etdirir.\nTürkiyə xarici işlər naziri Deyton sülh sazişini müharibənin sona çatdırılmasında olduqca böyük əhəmiyyət daşıdığını deyib, lakin o eyni zamanda mövcud sistemin artıq ölkənin funksiya göstərməsi qarşısında maneə yaratdığını bildirib.\nBritaniyanın Xarici İşlər naziri Vilyam Heyq də Bosniyaya yardım etmək üçün Avropa İttifaqının səylərinin yeniləşdirilməsinə çağırıb.\nSerb və xorvat nümayəndə ilə ölkə prezidentinin səlahiyyətlərini rotasiya üzrə icra edən bosnyak Bakir İzzetbeqoviç Ketrin Eştonun Sarayevoya Avropa İttifaqının genişləndirilməsi üzrə komissarı Stefan Füle ilə səfər edəcəyini bildirib. Bosniya Avropa İttifaqı və NATO-ya üzv olmağı arzu edir.\nQəzəb aksiyası kimi qiymətləndirilən etiraz aksiyalarının qarşısını almaq üçün nümyişçilərin qeyri-formal liderləri tələblərini rəsmi şəkildə təqdim etmək üçün Vətəndaş Assambleyası yaratmağa çağırılıblar.


Axar.az xəbər verir ki, görüşdə şəhid Milli Qəhrəman Şükür Həmidovun atası Nəriman Həmidov da iştirak edib.\nŞəhid Milli Qəhrəman Şükür Həmidovun atası Nəriman Həmidov: Cənab Prezident, özümü xoşbəxt hiss edirəm ki, Sizinlə ikinci səfərdir, şəxsən görüşürəm. Mən Allah-Təaladan razıyam ki, Sizi Azərbaycana bəxş edib. Sizin kimi hərtərəfli sərkərdəni, şəxsiyyəti bizim Azərbaycana bəxş edib. Bizim xalqımız dövlət ətrafında yumruq kimi birləşdi və sözünü dedi. Bu hamısı Sizin rəhbərliyinizlə olmuş hadisədir, bunu hamı bilir. Siz polad sinəli, genişürəkli, əvəzsiz bir sərkərdəsiniz. Sizin keçdiyiniz yol, əldə etdiyiniz Qələbə mənim bu dediklərimə möhür vurur, təsdiq edir. Mənim uzun müddətdir qəlbimdə gəzdirdiyim bir fikrim var, onu çatdıracağam. Mən bütün qədirbilən xalqımızdan xahiş edirəm, mənim fikrimi təsdiq etsin, alqışlasın. Bizim qanunverici orqanımız olan Milli Məclisdən xahiş edirəm ki, Müzəffər Ali Komandan, Prezidentimiz cənab İlham Əliyevə “Azərbaycanın daimi Prezidenti” adı verilsin. Xahiş edirəm ki, xalqımız da, Milli Məclis də bunu qəbul etsin.\n2021.10.25 / 21:51


“ASAN kadr” karyera mərkəzindən gənclərə dəstək\nAvqust 01,2018 15:00\nASAN Könüllülük Məktəbi tərəfindən ASAN Könüllülərinin peşəkar kadrlar kimi formalaşması məqsədi ilə müxtəlif tədbirlər həyata keçirilir.\nASAN Radio Dövlət Agentliyinin İctimaiyyətlə əlaqələr şöbəsinə istinadla xəbər verir ki, bu məqsədlə yaradılan “ASAN kadr” karyera mərkəzi fəaliyyət göstərdiyi 3 il ərzində 960 ASAN könüllüsünün işlə təmin olunmasına bilavasitə dəstək göstərib.\nHər bir könüllü www.asankadr.az portalında öz CV-sini yerləşdirməklə mövcud vakansiyalardan yararlana bilər.\nBu günə kimi portal vasitəsi ilə 1031 müəssisə qeydiyyatdan keçib.\nASAN könüllülərinin peşəkar kadr kimi yetişməsi istiqamətində fəaliyyət göstərən mərkəz bu günə kimi 25-dən çox təlim proqramı, yerli və beynəlxalq şirkətlərin iştirakı ilə Karyera sərgisi və SMM Business Breakfast kimi layihələr həyata keçirib.


Baxış sayı: 3893\nElanın kodu: 841421\nBineqedi Qesebesinde Tam Temirli 3 otaqlı həyət evi tecili satılır. Evin yaxinliqinda Məktəb, bağça, marketlər, poliklinika, masrut dayanacagi yerləşirlər. Qaz, su, işiq daimidir saygaclar qurasdirilib. Eve Şəkildən baxa bilərsiniz ve ya gelib baxada bilersiniz. Ev 2.5 sotun icerisinde yerlesir, Şəkillərin hamısı evin sekilleridi. Sənədləri qaydasındadır. Texpasport, ve, Qeydiyyat yolu ile. Real alicilara Qiymetde Endirim olunancaq.


İnsanlarla ünsiyyət – istilik və sevginin alınması üçün əvəzedilməzdir | Banco.az\nİnsanlarla ünsiyyət – istilik və sevginin alınması üçün əvəzedilməzdir\nRabitəbankın İdarə Heyətinin sədri Nikoloz Şurqaia ilə müsahibə\nZəhmət olmasa özünüzü təqdim edin\n- Salam! Mən Nikoloz Şurqaia, bankir və menecerəm. 41 yaşım var, ailəliyəm, iki qız atasıyam.\n- Sizi Rabitəbank ilə birləşdirən dəyər nədir?\n- Çox sevdiyim işimdən əlavə, idmanla məşğul oluram (üzgüçülük, tennis, xizək sürmək və s.), həmçinin mütaliə və müasir incəsənəti də bəyənirəm.\n2012-ci ilin sonlarından Rabitəbankın dəyərlərinin formalaşmasında əqli cəhətdən iştirakım olub. Bu çox müsbət xatirədir. Mən Rabitəbank-ın dəyərlərini tamamilə paylaşıram - məsuliyyətlik, şəffaflıq, komanda işi, səmərəlilik və qətiyyət.\nObyektiv və dürüzt insan olmaq və yerləşdiyim ətraf mühitin rifahının yaxşılaşdırmaq və inkişafına təkan vermək üçün əlimnən gələni edirəm.\n- Həyatınızda bir mütəxəssis kimi formalaşmağınıza öz təsirini göstərən bir hadisə olub?\n- Müsbət hadisələr və uğurlar çox olub. Mən çox insanlara və taleyimə uzadılmış ələ görə öz minnətdarlığımı bildirirəm . Bir epizodu yada salmaq istərdim. 1997-ci ildə cavan mütəxəssis olduğum və məsuliyyətli vəzifəyə təyin olunduğum halda Edvard Daem, Avropa və İnkişaf Bankının təcrübəli mütəxəssisi ilə tanış oldum. Edvard mən işlədiyim bankda konsultasiya xidmətləri göstərirdi. Növbəti il ərzində biz bir yerdə Birləşmiş Gürcüstan bankının “Kredit Kitabçası”nın inkişafı üçün işləyirdik. Professional nöqteyi baxımdan mən Edvardan çox şeyi öyrəndim və ən əsası, yaxşı biznes etika və insanlıq nümunəsini öyrəndim. Bu keyfiyyətlər məni təkmilləşməyə və zamanla beynəlxalq bankir kimi formalaşmaqda kömək oldu.\n- İşdən əlavə nə ilə məşğul olmağı sevirsiniz?\n- İşdən əlavə vaxtım çox az olur. Mən boş vaxtlarımı ailəm və dostlarımın əhatəsində keçirməyi xoşlayıram. Həmçinin idman mənim həyatımın ayrılmaz tərkib hissəsidir. Digər şeylər ilə imkan olduğu halda məşğul oluram.\n- Gənclərə karyera pilləsi ilə yüksəlmək üçün nə etməyi məsləhət görərdiniz?\n- Öz üzərində yorulmadan çalışmaq və harmonik inkişaf haqqında unutmamaq lazımdır.\nÖz üzərinizdə çalışmaq deyərkən, iş bacarıqlarının, həm də özünüinkişaf prosesinin yüksəlməsi və effektivliyinin artırmasına gətirib çıxaran professional vəzifələrimi yaxşı cəhətdən yerinə yetirməmi nəzərdə tuturam .\nİdman - bədən və ruhun möhkəmləndirilməsi üçün vacibdir;\nOxu və dərrakə (elmin, dilin) – intellektin və professional keyfiyyət inkişafına;\nruhun inkişafı - (yüksəyə və təmiz olana can atmaq ) – sizə ruh sakitliyi verir və bərabərlik;\ninsanlarla ünsiyyət – istilik və sevginin alınması üçün əvəzedilməzdir.\nHər birinizə həyat və karyeranızda uğurlar arzu edirəm!


90 yaşlı Xalq şairi: “Yubleyimi qeyd etmək üçün pandemiyanın bitməsini gözləyəcəm”\n18 Fevral 2021, 14:35\n“Yubleyimdə özümü yaxşı hiss edirəm, bu boyda mükafatdan sonra mənim nə ixtiyarım var ki, deyim yaxşı deyiləm. Adamın əhval-ruhiyyəsi yüksəlir, oyanır və xəstəlik qorxub qaçır”.\nBunu “Report”a açıqlamasında bu gün 90 yaşını qeyd edən Xalq şairi, dramaturq Nəriman Həsənzadə deyib.\n“İstiqlal ordeni ilə təltif olunan N.Həsənzadə Prezident İlham Əliyevə təşəkkür edib: “Məni “İstiqlal” ordeni ilə təltif etdiyinə görə, cənab Prezidentə minnətdaram. Allah canını sağ eləsin. O, bizim Milli Qəhrəmanımızıdır. O, mənim gözümün qarşısında böyüyüb və çox razıyam”.\nN.Həsənzadə 90 illik yubileyi münasibətilə ilk təbriki kimdən aldığını da açıqlayıb: “Məni ilk təbrik edən qızım oldu. Zəng edib doğum günümü və Prezidentin təltifi münasibəti ilə təbrik etdi. Mənim üçün çox böyük sevinc oldu”.\n“Yubleyimi qeyd etmək üçün pandemiyanın bitməsini gözləyəcəm ki, qələm dostlarımla və oxucularımla görüşüm. Onlarsız keçirə bilmərəm”, – N.Həsənzadə əlavə edib.\nXalq şairi yaradıcılıq fəaliyyətindən də danışıb: “Hər şey yaxşıdır, hazırda “Qarabağ Azərbaycandır, Qarabağnaməm İlhamdır” pyesi üzərində işləyirəm. Əsər Gənc Tamaşaçılar Teatrında səhnəyə qoyulacaq”.\nQeyd edək ki, fevralın 17-də Prezident İlham Əliyev Xalq şairi Nəriman Həsənzadənin “İstiqlal” ordeni ilə təltif edilməsi haqqında sərəncam imzalayıb.\nXatırladaq ki, Nəriman Əliməmməd oğlu Həsənzadə 1931-ci il fevralın 18-də Qazax (indiki Ağstafa) rayonunun Poylu qəsəbəsində anadan olub. Bir yaşında atasını (1932) itirib. İbtidai və orta təhsilini öz doğma rayonlarında alıb.\n1949-cu ildə H.Zərdabi adına Kirovabad Dövlət İnstitutunun (indiki Gəncə Dövlət Pedaqoji Universitetinin) filologiya fakültəsinə daxil olub. 1953-cü ildə həmin Universiteti bitirib.\n1954-1956-cı illərdə ordu sıralarında hərbi xidmətdə olub. Azərbaycan Yazıçılar İttifaqı onu Moskvadakı İkiillik ədəbiyyat kursuna göndərib. Buranı bitirdikdən sonra Qorki adına Ədəbiyyat İnstitutuna daxil olub. Beş il burada təhsil alıb, Bakıya qayıdıb.\n1962-1965-ci illərdə Azərbaycan Dövlət Universitetinin “Azərbaycan Ədəbiyyatı tarixi” kafedrasının aspirantı olub. 1965-ci ildə “Azərbaycan-Ukrayna ədəbi əlaqələri” mövzusunda dissertasiya müdafiə edərək filologiya elmləri namizədi alimlik dərəcəsini alıb.\n1962-ci ildə Respublika Televiziya və Radio Verilişləri Komitəsində böyük redaktor, sonralar “Uşaq və gənclər ədəbiyyatı nəşriyyatı”nda redaktor, “Azərbaycan gəncləri” qəzetində, “Azərbaycan” jurnalında şöbə müdiri, “Ədəbiyyat və incəsənət” qəzetinin baş redaktoru (1976-1990) vəzifələrində işləyib. 1975-ci ildə Belarusiya SSR Ali Soveti Rəyasət Heyətinin fəxri fərmanı və medal ilə təltif olunub.\nSSRİ yazıçıları Ədəbiyyat Fondu Azərbaycan bölməsinin direktoru olub. 1991-2001-ci illərdə Mətbuat və İnformasiya nazirinin birinci müavini vəzifəsində çalışıb, Azərbaycan Respublikası Nazirlər Kabinetinin 221 saylı sərəncamı ilə Mətbuat və İnformasiya nazirini əvəz edib. Azərbaycanın və Belarusun Fəxri fərmanları ilə təltif olunub.\nAzərbaycan yazıçıları XI qurultayında katibliyin qərarı ilə Ədəbiyyat Fondu İdarə Heyətinin sədri təyin edilib (2004). 2002-ci ildə Beynəlxalq Elmlər Akademiyasının (Azərbaycan bölməsi) müxbir üzvü, 2004-cü ildə isə akademiki seçilib. Müstəqil Azərbaycan Respublikasının “Şərəf” ordeni (2011) ilə təltif olunmuş və Fərdi prezident təqaüdünə layiq görülüb.


Tanınmış şairin oğlu erməni-azərbaycanlı sevgisindən yazıb | SUMQAYITXEBER.COM\nSUMQAYITXEBER.COM > YAZARLAR > Tanınmış şairin oğlu erməni-azərbaycanlı sevgisindən yazıb\nTanınmış şairin oğlu erməni-azərbaycanlı sevgisindən yazıb\nMüəllif: sumqayitxeber.com • Tarix: 27 Yanvar 2014 • Baxış sayı: 565 dəfə • Şərh yoxdur\nAzərbaycanlı oğlanın erməni qızına məhəbbətinə inanırsınızmı? Yəqin ki, “hə” deyəcəksiniz. Bəs erməni qızın azərbaycanlı oğlana məhəbbətinə necə? Bax, burda fikrə gedəcəksiniz. Çünki, erməni adı səslənlən təki hiyləgərlik, məkr, təxribat kimi sözlər gəlib göz önündə durur.\n“Ərmən – Şuşanikin sevgisi” hekayəsinin qəhrəmanı Şuşanik öz xalqını, millətini, torpağını,nəhayət, doğulduğu Qarabağı sevgilisi Əhməddən fərqli olaraq, çox sevir. Hekayə boyu oxucu bunu addım-addım izləyir. Şuşanik nə edirsə-etsin, Böyük Ərməniyyə dövlətinin yaradılması uğrunda xalqının arzuları ailə məhəbbətindən bir addım irəlidə gedir. Xalqının Böyük Ərməniyyə arzuları onun əslən şuşalı olan əri Əhmədə olan sevgisindən qat-qat yüksəkdə dayanır. 90-cı il hadisələrindən sonra Süsənə çevrilsə də, hicaba girsə də, familiyası Məmmədova olsa da, azərbaycanlıların çevrəsində yaşasa da, daim xalqının yanında olur, erməni, ərmən, hay olmasını bir an da yaddan çıxarmır.\n“Ərmən – Şuşanikin sevgisi” kitabında eyni adlı hekayəylə yanaşı Mahir Qabiloğlunun 2013-cü ildə qələmə aldığı bədii və publisistik yazılardan seçmələr çap edilib. “Ərmən”, “O dünyadan məktublar”, “Atam Qabilin və dostlarının baməzə əhvalatları”, “Həyat müşahidələrim” adlı bölmələrdə Siz müəllifin müxtəlif səpkili 85 yazısıyla tanış ola biləcəksiniz.\n444 səhifədən ibarət kitab “Bakı Çap evi”ndə nəfis tərtibatda çap olunub . Nəşrin redaktoru və bədii tərtibçisi İbrahim Nizamioğlu, korrektoru isə Mahmud Qəzənfəroğludur.


Qənirə Paşayevadan Mehriban Əliyevaya TƏŞƏKKÜR – FOTO – Turkustan.info\n12 İyul 2020 17:14\nXalqımız Birinci vitse-prezident, çox hörmətli Mehriban xanım Əliyevanın adı gələndə, ona müraciət edəndə, onun hər hansı bir əməli fəaliyyət sahəsi ilə bağlı problemə diqqətinə şahid olduqda, öz inamını, etibarını ifadə edir, “O, ADI KİMİ MEHRİBANDIR!” deyir. Milli Məclisdə təmsil etdiyim Tovuz seçicilərindən belə ümid, inam dolu sözləri, alxışları dəfələrlə eşitmişəm; bu əziz bayram günlərində bunun bir daha şahidi olmaq çox xoş oldu. Mehriban xanımın təşəbbüsü, dəstəyi və himayəsi ilə həyata keçirilən çoxsaylı layihələr, xeyriyyə fəaliyyətləri, yaradılan işlək infrastrukturlar və ən ucqardakı ailəyədək gedib çatan yardımlar, yeni dövr tariximizin yaddaqalan, təsirli səhifələrini təşkil edir. Belə xeyirxahlıqlar, işə belə yaradıcı yanaşmalar xalqımızın çoxəsirlik zəngin mədəni-mənəvi keyfiyyətlərinin yeni dövr, yeni şəraitdə çiçəklənməsini, davam və inkişaf etməsini göstərməkdədir. Heydər Əliyev Fondu, “Regional İnkişaf” İctimai Birliyi, eləcə də Birliyin sıralarına qoşulmuş könüllülərin məsələlərə həm sevgi, həm də peşəkar yanaşma ilə cəmiyyətimiz, vətəndaşımız üçün bir örnək təşkil edir, xeyirxahlıq institutunu dirçəldir, gələcək nəsillərə enerji, əxlaqi dəyərlər ötürür. – Bu özü bir milli, xəlqi, insani missiyadır. Cənab Prezidentin vurğuladığı kimi “Biz birlikdə güclüyük”! Ötən aylar boyu – koronavirus pandemiyası ilə əlaqəsar tətbiq olunan xüsusi karantin rejimi dövründə dövlət-xalq birliyi möhtərəm dövlət başçımızın biləvasitə rəhbərliyi ilə daha da gücləndi, bir daha öz parlaq təsdiqini tapdı. Bu duyğu, düşüncələrlə, ziyarət edilməli ocaqlara, alınmalı könüllərə, gedilməli ünvanlara, diqqətdən kənarda qalmış hansısa vətəndaşımıza… dəstək olan hər kəsə bir daha təşəkkürlərimi bildirirəm.\nHər bir xeyirxah işin qeyd edilməsinin, cəmiyyətdə yaxşı örnəklərin tirajlanması, qədirbilənliyin, xeyirxahlığın, təşəkkür duyğusunun da inkişafı ilə şərtləndiyinə, həmrəyliyimizin daha da möhkəmlənməsinə xidmət etdiyinə inanıram. #bizbirlikdəgüclüyük #regionalinkishaf #RİİB #riibkönüllüləri #riibvolunteer


İranda Azərbaycan dili fəallarına qarşı kütləvi məhkəmə | Azadliq\n02 Sentyabr 2017 12:37\nƏkbər Əbulzadə Əhərdə təşkil olan kütləvi məhkəməni şərh edir\n“2014 ili Dünya Ana Dili Gününü əzizləmək üçün Əhər şəhərində bir evdə təşkil olunmuş törəndə 70-ə yaxın fəal tutuldu. Bunlardan 63-ü üçün məhkəmə dosyesi təşkil olunmuşdu. Dəfələrlə məhkəməyə çağrılmalardan sonra, ən son 23 fəala çağırış göndərildi. 2015 oktyabr ayında televiziyadan yayımlanan Fitilə adlı uşaq proqramında türklərin aşağılanması ardından başlanan etirazlarda da [Əhərdə] 30-a yaxın fəal tutulmuşdu. Bunlardan 23 fəal üçün məhkəmə dosyesi tərtib edildi ki, prosesin son mərhələsində ana dili günü tutulanların dosyesi ilə birləşdi və 15 fəal məhkəməyə çağrıldı.”


Bakıda məktəbə gedəcək uşaqların 96 faizi artıq 1-ci sinfə qəbul olunub\nBakıdakı dövlət ümumi təhsil müəssisələrinin I sinfinə şagird qəbulu proqnozunun təxminən 96 faizi yerinə yetirilib.\nBakı Şəhəri üzrə Təhsil İdarəsindən bildirilib ki, avqustun 28-nə (saat 17:30) olan məlumata əsasən, paytaxt məktəblərinin I sinfinə elektron qeydiyyat (mektebeqebul.edu.az) üzrə 47 172 sorğu yerləşdirilib.\nOnlardan 44 038-i ümumi təhsil məktəblərini, 3 134-ü isə lisey və gimnaziyaları seçib. Bu göstərici paytaxtdakı dövlət ümumi təhsil müəssisələrinin I sinfinə şagird qəbulu proqnozunun təxminən 96 faizindən çoxdur.\nMəqalədə : ümumi təhsil müəssisələri


mks.az - Əbülfət Məhərrəmov: “İşçinin əmək məzuniyyət hüququndan istifadə etməməsi gələcəkdə işəgötürənə ciddi ziyan vura bilər” (1-Cİ YAZI)\nÇərşənbə axşamı, 14 Yanvar 2020 06:45\nƏbülfət Məhərrəmov: “İşçinin əmək məzuniyyət hüququndan istifadə etməməsi gələcəkdə işəgötürənə ciddi ziyan vura bilər” (1-Cİ YAZI)\nƏmək və Əhalinin Sosial Müdafiəsi Nazirliyin Əmək siyasəti şöbəsinin müdiri Əbülfət Məhərrəmov işçilərin məzuniyyət hüququndan istifadə etməməsinə münasibət bildirib: “Əmək Məcəlləsinin 138-ci maddəsininn birinci hissəsinə əsasən, bütün növ məzuniyyətlərin verilməsi işçinin ərizəsi əsasında işəgötürənin əmri (sərəncamı, qərarı) ilə rəsmiləşdirilir. Bəzən işçi də məzuniyyət hüququndan istifadə etmək üçün ərizə ilə müraciət etmədiyindən əmək məzuniyyəti hüququndan istifadə etmir. Bir müddətdən məzuniyyət hüququndan istifadə etməyən işçi ilə bağlı bədbəxt hadisə baş verir. İşçi işə gələrkən pilləkəndə yıxılır və məlum olur ki, onun zədəsi ciddi olduğu üçün Tibbi Sosial Ekspert Komissiyası tərəfindən ona əlilik müəyyən edilməlidir.\nKomissiya tərəfindən baş verən bədbəxt hadisənin araşdırılması ilə bağlı əmək müfəttişliyinə məlumat göndərilir. Əmək müfəttişliyinin araşdırması zamanı məlum olur ki, işçi son 3 ildə əmək məzuniyyəti hüququndan istifadə etməyib. Müfəttişliyin əməkdaşı tədqiqat aktında qeyd edir ki, baş verən bədbəxt hadisədə müəssisə təqsirkardır. Səbəbini onunla izah edir ki, işçi uzun müddət məzuniyyət hüququndan istifadə etmədiyi üçün, əmək şəraitinin gərgiliyindən və işçinin yorğunluğundan bədbəxt hadisə baş verib. İşgötürən işçini bədbəxt hadisələrdən sığorta etməyibsə, o zaman Əmək Məcəlləsinin tələblərinə əsasən, işciyə zərər görə ödəncləri uzun müddət ödəməlidir. Təbii ki, bu cür ödənclər də işəgötürən kifayət qədər maliyyə itkisinə səbəb olur, həmçinin işəgötürənin imicinə də ciddi mənfi təsir edir. Göründüyünüz kimi, işçinin məzuniyyət hüququndan istifadə etməməsi acı nəticələrə səbəb ola bilər.”\nBu mövzuda digər yazılar « Məzuniyyətdə olan işçi ixtisar oluna bilər? Məzuniyyət dövrü üçün təqvim yoxsa iş ili əsas götürülməlidir? (2-Cİ YAZI) »


Azərbaycanda həbsdə olan siyasi məhbuslar hesabat noyabr 2016- cı IL Ümumi məlumat - səhifə 2\nMüdafiə tərəfinin verdiyi məlumata görə Fikrət Fərəməzoğlu Bakıda əxlaqsızlıq yuvalarını, gizli qumarxanaları himayə edən məmurlar haqqında yazdığı kəskin tənqidi yazılara görə həbs olunub. Xüsusən onun rəhbərlik etdiyi jam.az saytında dərc olunan “YAP-ın mərkəzi binasının yaxınlığında əxlaqsızlıq yuvası-VİDEO-FOTOLAR” (http://jam.az/index.php?sid=11277), “Zirzəmilərdə dövr edən milyonlar: QUMAR BİZNESİ” (http://jam.az/index.php?sid=8734), “DİQQƏT! Hansı otellərdə gizli kameralar quraşdırılıb?-ŞOK SİYAHI” (http://jam.az/index.php?sid=10813), “Hotel adı altında gizlənmiş əxlaqsız yuvası-VİDEO” (http://jam.az/index.php?sid=10427http://jam.az/index.php?sid=10427) və s. yazılar qeyd olunur.\nSaxlanma tarixi: 28 avqust 2014- cı il\nİttiham: CM-in 182.2.4 (hədə- qorxu ilə pul tələb etmə) maddəsi\nSaxlandığı yer: Gəncə İstintaq Təcridxanası\nİş üzrə qısa arayış: Cavid Şirəliyev 1983- cü il noyabrın 5- də Masallı rayonunun Ərkivan qəsəbəsində anadan olub. Müxtəlif media orqanlarında çalışıb. 7 gun.az saytının baş redaktorudur. 28 avqust 2014- cü ildə DİN Mütəşəkkil Cinayətkarlığa qarşı Mübarizə İdarəsinin əməkdaşları tərəfindən həbs olunub.\nMüdafiə tərəfinin və yaxınlarının verdiyi məlumata görə Cavid Şirəliyev əvvəllər polis orqanlarında çalışıb. Orda baş verən qanunsuzluğa və korrupsiya hallarına etiraz əlaməti olaraq polis sistemindən istefa verib. Jurnalist fəaliyyəti göstərib, müxtəlif media orqanlarında çalışıb. O, insan alveri, korrupsiya və s. mövzuda yazdığı yazılara və hakimiyyət orqanlarını tənqid etdiyinə görə həbs olunub. Cavid Şirəliyev 2 ildən çoxdur ki, həbsdədir. Jurnalist istintaq orqanından asılı vəziyyətə salınmış Şəfiqə Xankişiyevanın və Asif Orucovun izahatı əsasında həbs olunub. Əvvəlcə polis orqanında Ş. Xankişiyeva haqqında CM- nin 243.1- ci maddəsi (Fahişəliyə cəlb etmə) ilə cinayət işi açılıb, onun haqqında qəti- imkan tədbiri seçilib. O, C. Şirəliyevlə bağlı şikayət ərizəsini yazıb uyğun ifadə verdikdən sonra sərbəst buraxılıb, A. Orucov isə məhkəmədə ifadəsindən imtina edərək bildirib ki, o Cavidə qarşı ifadəni işgəncə altında verib. Asif Orucov Gəncə Apellyasiya Məhkəməsində bildirib ki, o, ibtidai istintaq zamanı DİN-in Baş Mütəşəkkil Cinayətkarlıqla Mübarizə İdarəsinin istintaq şöbəsinin baş müstəntiqi Hacı Əfəndiyevin sözləri ilə Cavid Şirəliyevə qarşı yazılmış ifadələri ağır işgəncələr altında imzalayıb. A. Orucov işgəncələr altında jurnalist Cavid Şirəliyevə böhtan atdığını bildirərək, ibtidai istintaqda verdiyi ifadədən imtina edib. O, AR CM-in 182.2.1 və 182.2.4 – cü maddələri ilə özünü təqsirli bilmədiyini, Gəncə Ağır Cinayətlər Məhkəməsində ifadələrin təhrif edildiyini materialların və sübutların açıq-aşkar saxtalaşdırıldığını qeyd edib.\nMəhkəmədə ifadə verən Asif Orucov Cavid Şirəliyevlə birləşərək 2013- cü ilin iyun ayının ortalarında rüsvayedici məlumatlar yayma hədəsi ilə Xankişiyeva Şəfiqə İsmayıl qızından hər hansı məbləğdə pul tələb etməsi və almasına dair ittihamlara da aydınlıq gətirərək bildirib ki, o həmin ərəfədə həbsdə olub, bu mümkün deyil; “Çünki həmin vaxt Ədliyyə Nazirliyi Penitensiar Xidmətin 5 saylı Məntəqə Tipli Cəzaçəkmə Müəssisəsində cəza çəkmişəm. Tənbeh tədbiri ilə əlaqədar 10 iyun 2013 –cü il tarixdən 10 iyul 2013-cü il tarixədək, konkret olaraq bir ay müddətinə, yəni 2013-cü ilin iyun ayının təxminən ortalarında müəssisənin ərazisindən kənara buraxılmamışam. Hətta töhmət aldığıma görə atamın yas mərasimində iştirak etməyimə də icazə verilməyib”.\nCavid Şirəliyev 2010- cu ildə Masallıdan deputatlığa namizəd olub, İctimai Palatanın üzvü olub. Gəncə Ağır Cinayətlər Məhkəməsinin qərarı ilə 20 may 2016- cı il tarixdə 5 il müddətinə azadlıqdan məhrum edilib. Qərardan Apelliyasiya şikayəti verilib.\nB) Yazarlar\_şairlər – 2 nəfər\nİttiham: CM-nin 234.4.3-cü (qanunsuz olaraq narkotik vasitələri, psixotrop maddələri və ya onların prekursorlarını hazırlama, istehsal etmə, əldə etmə, saxlama, daşıma, göndərmə və ya satma, külli miqdarda törədildikdə) maddəsi\nSaxlandığı yer: Bakı İstintaq Təcridxanası (Kürdəxanı Təcridxanası) İş üzrə qısa arayış: Cənab Həsənli hakimiyyəti və onun apardığı siyasəti tənqid edən şəxslərdən olub. O öz tənqidlərini yazdığı satirik şerlərdə ifadə edib və bu şerlərini Youtube portalındakı səhifəsində5 yerləşdirərək onları sosial şəbəkələrdə geniş şəkildə yayıb. Şerləri arasında Azərbaycanın keçmiş Prezidenti olmuş Heydər Əliyevin siyasətini tənqid edən “Heydərnamə” adlı silsilə şerlər toplusu6 və digər satirik şerləri onun təqib olunmasına səbəb olmuşdur. Şairin özü 2015-ci ilin yanvarında Azadlıq radiosuna verdiyi müsahibədə şerlərini görə hədələndiyini, həbs edilə biləcəyinin real olduğunu bildirmişdi7.\nCənab Həsənli ilk dəfə 2000-ci ildə şerləri ilə ANS telekanalında yayımlanan “Qulp” satirik verilişində çıxış edib, yazdığı tənqidi “Dirsək” şer ilə populyarlaşıb və həmin kanalda digər tənqidi şair Baba Pünhan tərəfindən müəllifi olduğu verilişə mütəmadi dəvət olunmağa başlayıb. Daha sonra “Millətin səsi” qəzetində fəaliyyətə başlayan şair qəzetin son səhifəsində 2015-ci ildə Youtube portalında yaydığı “Heydərnamə” adlı silsilədən 7 tənqidi şer çap etdirir. Sonradan qəzet bağlandığından cənab Həsənli müxtəlif mətbuat orqanları ilə əməkdaşlıq edir, bu əməkdaşlıq çərçivəsində onun “Xural” qəzetində “İlhamlı nəğmələr” silsiləsindən 3 şeri çap edilir. Bu şerlərinə görə o 2005-ci ildə tənqidi səslərə qarşı istifadə edilən narkotik maddə ittihamı ilə həbs edilərək nəzərdə tutulan ən yüksək cəza – 3 il müddətinə azadlıqdan məhrum etmə cəzasına məhkum edilir (halbuki şair birinci dəfə idi ki, cinayət məsuliyyətinə cəlb edilirdi və praktikada bu cür işlərdə ən yüksək cəza 2 ilə qədər olurdu). O 2007-ci ildə Amnistiya Aktı əsasında azadlığa buraxılmışdı.\n2015-ci il oktyabrın 13-də sosial şəbəkələrdə və bəzi xəbər portallarında şairin yoxa çıxması ilə bağlı xəbərlər yayıldı. Bundan 5 gün sonra cənab Həsənlinin yaxınları onun həbs edildiyini və Bakı İstintaq Təcridxanasına köçürüldüyünü öyrənə biliblər. Polis şairin həbs edilməsi ilə bağlı xəbərləri onun həbsindən bir neçə gün sonra ictimaiyyətə açıqlayıblar, halbuki qanunla şəxsin həbs edilməsi ilə bağlı məlumat dərhal onun yaxınlarına verilməli, onun istədiyi vəkillə təmin olunmasına şərait yaradılmalı idi.\nCənab Həsənli satıcılıq etdiyi dükanda həbs edilib, o dükanı bağlamağa hazırlaşarkən dükana yaşadığı ərazidə hamı tərəfindən narkotik maddə istifadəçisi kimi tanınan şəxs dükana daxil olub, cənab Həsənli onu dükandan çıxardıqdan sonra dükanı bağlayıb, həmin yerdən uzaqlaşarkən polis əməkdaşları onu saxlayaraq geri dükana qayıdıblar və polis dükanda kassanın üzərində narkotik maddənin tapıldığını iddia edib ki, dükanda kassanın üzərində açıq şəkildə narkotik maddənin saxlanılması inandırıcı görünmür.\n45 yaşlı şair Tofiq Həsənli Lənkəranda ahıl anası Zərifə Cəlalova ilə birgə yaşayırdı. Cənab Həsənlinin həbsindən sonra onun anasının bir neçə video müraciəti yayılıb ki, bu videolarda anası oğlunun qanunsuz həbs edildiyini, şerlərinə və haqq söz dediyinə görə ondan qisas alındığını bildirib və yerli ictimaiyyəti şairə yardım göstərməyə çağırıb.\nSaxlanma tarixi: 23 dekabr 2015-ci il\nİttiham: CM-nin 182.2.4-cü (hədə-qorxu ilə tələb etmə, xeyli miqdarda əmlak əldə etmək məqsədilə törədildikdə) maddəsi\nSaxlandığı yer: Penitensiar Xidmətin Müalicə Müəssisəsi İş üzrə qısa arayış: Cənab Şəkərli Vergilər nazirinin müşaviri Asif Cahangirovun şikayəti əsasında həbs edilib. İttihama görə şair adı çəkilən vəzzifəli şəxsdən onun barəsində mətbuatda rüsvayedici məlumatların yayılması hədəsi ilə 10 000 AzN tələb edib.\nBu hadisə şairin məhz Vergilər Nazirliyinin maliyyə dəstəyi ilə yazdığı “Qurd ürəyi” kitabının çap edilməsindən sonra baş verib (şairin əvvəlki bir sıra kitabları da məhz Vergilər nazirinin dəstəyi ilə çap edilib və bu barədə qeyd kitablarda olub). Şairin həbsindən sonra onun evində axtarış aparılıb və mənzilində olan bu kitabın bütün nüsxələrini müsadirə edərək məhv ediblər, bu fakt hüquq-mühafizə orqanları tərəfindən rəsmiləşdirilməyib.\n“Qurd ürəyi” kitabında Azərbaycanın sabiq Prezidenti Heydər Əliyev və hazırkı Prezident İlham Əliyev barədə tənqidi fikirlər yer alıb. “Qurd ürəyi” kitabından qısa bir hissə : “Ölkə prezidenti Əbülfəz Elçibəy hakimiyyəti başına buraxıb öz doğma kəndinə - Kələkiyə qaçdı. İqtidardakılar birmənalı şəkildə Naxçıvan Ali Məclisinin sədri Heydər Əliyevi ölkəni idarə etməyə dəvət etdilər. Xalqın etimad göstərib Prezident seçdiyi bir demokrat xalqın iradəsinə tüpürdü, xalqın iradəsi təsbeh kimi qırılıb ayaqlar altına səpələndi. Sovet illərindəki müsibətlər təkrarlanmağa başladı. Tutulasıları atdılar dama, başını götürüb ölkədən qaçanlardan hələ də xəbər-ətər yoxdu, qəzetlər öldürülənlərin siyahısını aradabir çap edib yadımıza salır. Bütün dünya siyasətçilərinin bir məqsədi vardı, Azərbaycanın təbii sərvətlərinə yiyələnmək. Dönə-dönə demişik ki, öz bölgələrinin, tayfalarının böyük adamı olmaqdan Azərbaycanın böyük adamı olmağa doğru ucala bilməyənlər özləri üçün böyüklük etalonunu əvvəlcə Heydərdə, sonra isə İlhamda görürlər. Onların H.Əliyevə münasibətini anlamaq olar. Günü bu gün onun ölüsündən də qorxurlar və torpağa verilməyincə diriləcəyinə inanmaqdadılar. Əgər ölkənin 112 professoru İlham Əliyevi özlərindən ağıllı hesab edirsə, əgər Qafqaz müsəlmanlarının ömürlük şeyxülislamı Paşazadənin, Azərbaycan yazarlarının ömürlük şeyxülislamı, Azərbaycan rəssamlarının, bəstəçilərinin və onların timsalında bütün adi azərbaycanlıların şeyxülislamlarıöz dövləti üçün İlham Əliyevi alternativsiz lider görürlərsə, Azərbaycanda din, elm, ədəbiyyat deyilən sahələrin durumunun çox-çox acınacaqlı olduğu göz qabağındadır”.\nMəhkəmə proseslərinin müşahidəsi göstərmişdir ki, şairə qarşı yeganə sübut Verrgilər nazirinin müşavirinin ifadəsidir, nə istintaq, nə məhkəmə şairin bu vəzifəli şəxs barəsində hansı rüsvayedici məlumatlara malik olub-olmamasını, onlar arasında bu məzmunda həqiqətən də söhbətin olub-olmadığını, telefon zənginin məhz şair tərəfindən edildiyini, ehtimal edilən rüsvayedici məlumatların hansı mətbu orqanda çap ediləcəyini və digər bu kimi məsələləri araşdırmayıb, şairin vəkilləri tərəfindən məhkəmədə verilən və işin mahiyyətinə təsir edə biləcək vəsatətlər təmin olunmayıb.\nŞair Bakı Ağır Cinayətlər Məhkəməsinin (sədrlik edən hakim Əfqan Hacıyev) 16 may 2016-cı il tarixli hökmü ilə 10 il müddətinə azadlıqdan məhrumetmə cəzasına məhkum edilib. Dövlət ittihamçısı cənab Şəkərlinin məhz 10 il müddətinə azadlıqdan məhrum edilməsini istəmişdi. Mövcud praktikada tətbiq olunmayan digər bir məqam ondan ibarət olmuşdur ki, ilk dəfə cinayət məsuliyyətinə cəlb edilməsinə baxmayaraq şairin cəzasını ciddi rejimli cəzaçəkmə müəssisəəsində çəkməsi barədə qərar çıxarılıb.\nBakı Apellyasiya Məhkəməsi 03 avqust 2016-cı il tarixdə cinayət qanunvericiliyinə edilən vurulmuş ziyanın həcmi ilə bağlı dəyişklikləri nəzərə alaraq cənab Şəkərliyə qarşı irəli sürülmüş ittihamı yüngülləşdirərək cəzanın 5 il müddətinə azaldılması ilə bağlı qərar çıxarıb.\nC) Hüquq müdafiəçisi- 1 nəfər\nSaxlanma tarixi: 28 iyun 2014-cü il\nİttiham: CM-nin 312.2-ci (vəzifəli şəxs tərəfindən bilə-bilə qanunsuz hərəkətlər (hərəkətsizlik) etməyə görə ona rüşvət vermə və ya təkrar rüşvət vermə) maddəsi\nSaxlandığı yer: 10 saylı Cəzaçəkmə Müəssisəsi\nİş üzrə qısa arayış: Əliabbas Rüstəmov “Yasavul” hüquq şirkətinin rəhbəri və tanınmış hüquqşünasdır. Həbsindən əvvəl cənab Rüstəmov hakimiyyətin açıq tənqidçilərindən biri kimi çıxış edib. Facebook profilində ardıcıl olaraq ölkədəki problemlərlə bağlı sərt tənqidlər söyləyib və tənqidi yazıları paylaşıb. Əliabbas Rüstəmov Azərbaycanda 2013-cü ildə keçirilən prezident seçkilərində müxalif blok olan Milli Şuranın namizədi Cəmil Həsənlini dəstəkləyib və onun mitinqlərində iştirak edib. Seçkidən sonra da Milli Şuranın keçirdiyi tədbirlərə, ictimai dinləmə və marafonlara qatılıb.\nƏliabbas Rüstəmov həbsindən öncə vicdan məhbusu Anar Məmmədlinin (SMDT rəhbəri) vergi ittihamı ilə bağlı məhkəmə prosesində onun nümayəndəsi olmaq üçün müraciət edib. Xatırladaq ki, o, bu sahə üzrə çox məşhur vəkil sayılır, lakin inzibati yollarla onun Anar Məmmədlinin müdafiəsində iştirak etməsinə əngəl yaradılıb. Həbsxanada olan Anar Məmmədli Əliabbas Rüstəmovun nümayəndə olmasına razılıq imzasını notariusun iştirakı ilə təsdiq etməli idi, lakin saxlanıldığı təcridxananın rəhbərliyi ona bu şəraiti yaratmayıb.\n17 mart 2014-cü ildə isə Əliabbasov Rüstəmov prezident İlham Əliyevə ölkə ictimaiyyətinin diqqətini özünə çəkən çox sərt məzmunlu müraciət ünvanlayıb. Müraciət ilk öncə açıq məktub kimi “Azadlıq” qəzetində dərc edilib, sonradan digər KİV-lərdə və sosial mediada yayılaraq böyük rezonans yaradıb 8.\nDövlət başçısına “ətrafınızda olan yüksək rütbəli şəxslərin faktiki olaraq quldurluq fəaliyyəti barədə dolğun məlumat” sözləri ilə başlayan həmin müraciətdə 100 milyonlarla məbləğdə büdcə vəsaitinin oğurlanması barədə faktlar sadalanır. Bu məktubdan sonra Əliabbas Rüstəmovun həbs ediləcəyi deyilirdi və 28 iyun 2014-cü ildə, bu, doğrudan da baş verdi. Əliabbas Rüstəmov həbs olunan gün yalnız “Azadlıq” qəzetinin müxbiri ilə danışmağa macal tapıb. “Saxlanılan gün Əliabbas Rüstəmov mənə zəng elədi və rüşvət almaqda ittiham olunduğunu dedi. O özünün saxlanılmasını sifarişli və prezidentə müraciətlə bağlı olduğunu düşünür” - Azadlıq qəzetinin müxbiri Vidadi Məmmədov həmin gün BBC Azərbaycancaya vəkilin sözlərini çatdırıb.9\n“Vəkilin öz müştərisindən necə rüşvət ala bilər və bunu necə iddia etmək olar?!” deyə yerli mətbuat Əliabbas Rüstəmova qarşı irəli sürülən rəsmi ittihamı “absurd” adlandırıb. Əliabbas Rüstəmovun həbsi tənqidi mövqeyi, müxalif mövqeli insanları müdafiə etməsi və dövlət başçısına sərt açıq məktub yazması ilə bağlıdır.\n06 noyabr 2015-ci il tarixdə Bakı Ağır Cinayətlər Məhkəməsinin (sədrlik edən hakim Rahib Salmanov) hökmü ilə cənab Rüstəmov 7 il müddətinə azadlıqdan məhrum edilib. Bakı Apellyasiya Məhkəməsi 18 avqust 2016-cı il tarixli qərarı ilə hüquq müdafiəçisinin şikayətini təmin etməyərək onu həbsdə saxlayıb.\nD) Gənc fəallar- 5 nəfər\nSaxlanma tarixi: 17 may 2013-cü il\nİttiham: CM-nin 28 (cinayətə hazırlıq), 220.1-ci (zorakılıqların, talanların, yanğınların törədilməsi, əmlakın məhv edilməsi ilə müşayiət olunan kütləvi iğtişaşları təşkil etmə və ya belə iğtişaşlarda iştirak etmə), 221.2.1 (bir qrup şəxs tərəfindən və ya təkrar törədilən xuliqanlıq) və 221.2.2 (ictimai qaydanın qorunması üzrə vəzifəni yerinə yetirən və ya ictimai qaydanın pozulmasının qarşısını alan hakimiyyət nümayəndəsinə və ya digər şəxsə müqavimət göstərməklə törədilən xuliqanlıq) maddələri\nSaxlandığı yer: 13 saylı Cəzaçəkmə Müəssisəsi\nİş üzrə qısa arayış: Cənab Rüstəmzadə ictimai-siyasi proseslərdə fəal olan “Azad Gənclik” təşkilatının, həmçinin bir sıra müxalifət partiyalarının və vətəndaş cəmiyyəti təşkilatlarının birləşdiyi Milli Şuranın üzvüdür. “Nida” Vətəndaş Hərəkatının üzvləri ilə birgə ittiham edildiyinə görə elə həbsxanada bu hərəkata qoşulmuşdur. Həbsinə qədər Azərbaycan Dövlət İqtisad Universitetində təhsil alırdı.\n12 yanvar və 10 mart 2013-cü il tarixlərində Azərbaycan Ordusunda baş almış özbaşınalıq və qanunsuzluqlara, habelə dinc şəraitdə əsgərlərin ölümlərinə etiraz olaraq Facebook vasitəsilə Bakı şəhərinin mərkəzində “Əsgər ölümlərinə son” aksiyasını təşkil etmiş, nəticədə bu aksiyalara çoxsaylı etirazçı qatılmışdır. Məhz bu aksiyalar təşkil etdiyi üçün ona qarşı təzyiqlər başlamış, o polisə çağırılmış, bir neçə dəfə barəsində inzibati həbs seçilmişdir. İlkin Rüstəmzadə Azərbaycan Dövlət Neft Akademiyasında baş vermiş terror nəticəsində həlak olmuş şəxslərin anım günü - 2013-cü il 30 aprel tarixində gənclər tərəfindən təşkil edilən “Terrora yox” aksiyasında saxlanılaraq 15 sutka inzibati həbs cəzası almışdı. Bu həbs müddəti bitdikdən bir neçə gün sonra isə Rüstəmzadə Bakıda Dənizkənarı Parkda “Harlem Shake” musiqisi altında rəqsin videoçəkilişlərini apararaq və Youtube-da yerləşdirərək xuliqanlıq törətməkdə ittiham edilmiş və həbs edilmişdir. Sentyabrın 12-də həbsdə olan “Nida” Vətəndaş Hərəkatının üzvləri ilə bərabər ona qarşı da iğtişaşları təşkil etmə və ya iştirak etmə maddəsi ilə yeni ittiham irəli sürülmüş və onun işi “NİDA” Hərəkatının fəallarının cinayət işinə birləşdirilmişdir.\nİlkin Rüstəmzadə 8 il müddətə azadlıqdan məhrum olunub.\nCənab Rüstəmzadə Amnesty İnternational təşkilatı tərəfindən vicdan məhbusu kimi tanınıb10.\nSaxlanma tarixi : 08 yanvar 2015-ci il\nİttiham: CM-nin 234.1-ci (satış məqsədi olmadan qanunsuz olaraq narkotik vasitələri və ya psixotrop maddələri istehlak miqdarından artıq miqdarda əldə etmə və ya saxlama) maddəsi\nİş üzrə qısa arayış: Hakimiyyətə müxaif olan AXCP-nin üzvü kimi cənab Abdullayev həm təhsil aldığı Azərbaycan Pedoqoji Universitetində, həm də Facebook sosial şəbəkəsində hakimiyyəti tənqid edən mövqeyi ilə fərqlənib. Həbsindən qısa müddət əvvəl tələbə yoldaşları ilə hakimiyyətin siyasətii müzakirə etdikdən və tənqidlər səsləndirdikdən sonra universitetin prorektoru onu çağıraraq bunun yolverilməz olduğunu bildirib. Cənab Abdullayev müxalifət partiyalarının 10 noyabr 2014-cü il tarixdə keçirilən mitinqi ilə də bağlı aktiv fəaliyyət göstərən gənclərdən biri olub, mitinqə çağırışla bağlı hazırlanan video da iştirak edib11.\nCənab Abdullayev imtahandan çıxdıqdan sonra saxlanlıb və Bakı Şəhər Baş Polis İdarəsinə aparılıb, 8 saat heç bir səbəb bildirilmədən burada saxlanılqdıqdan (bu isə qanunvericiliklə qadağandır) sonra ona bir sıra gənc fəallar və bloqqerlərə qarşı irəli sürülən ittiham - narkotik maddə ittihamı irəli sürülüb. Polisdə saxlandığı 8 saat ərzində cənab Abdullayev orda yediyi yeməyin və əlindəki qandalın şəklini çəkib özünün Facebook səhifəsində yerləşdirib və faktiki olaraq saxlanıldığını bildirib. İddia edildiyi kimi onun üzərində 3 qram heroin var idisə bu müddət ərzində o çox rahatlıqla həmin narkotik maddəni kənara ata bilərdi və ya üzərindən narkotik maddə tapılmış şəxsdən telefonunu və digər əşyalarını almalı idilər. Fotosunu yaydıqdan sonra dostları ona zəng etməyə başlayıblar, lakin polislər məlumat vermək əvəzinə telefonu onun əlindən alıb və qapadıblar. Onun istədiyi vəkilə təmin edilmək hüququ da pozulub.\nGənc fəalın səhhətində problemlər var, o psixoloji dispanserdə qeydiyyatdadır, gözlərinin görmə qabiliyyəti 85%-ə qədər azalıb.\nCənab Abdullayev Bakı Ağır Cinayətlər Məhkəməsinin (sədrlik edən hakim Fikrət Qəribov) 01 iyun 2015-ci il tarixli hökmü ilə 6 il müddətinə azadlıqdan məhrum edilib. Bakı Apellyasiya Məhkəməsi 24 dekabr 2015-ci il tarixdə bu hökmü olduğu kimi qüvvədə saxlayıb. Ali Məhkəmənin 22 iyun 2016-cı il tarixli qərarı ilə cənab Abdullayevin ittiham edildiyi maddə yüngülləşdirərərək cəzası 2 il 6 aya endirilb.\nMəhkəmə monitorinqinin nəticələri göstərir ki, məhkəmədə cənab Abdullayevin təqsirli olması sübuta yetirilməyib. Gənc fəalı şəxsən görməyən müstəntiq onun həbsi barədə vəsatət verir, məhkəmə həmin müstəntiqin məhkəmədə dindirilməsi barədə vəsatətini təmin etməyib. Hal şahidlərindən biri Dərgah Quliyev 2008-ci ildən etibarən Bakı və rayonlarda məhz narkotik maddə ittihamı üzrə işlərdə, o cümlədən digər siyasi işlərdə şahid kimi çıxış edib ki, bu da onun qərəzsiz hal şahidliyi etməsinə ciddi şübhələr yaradır. Lakin məhkəmə bu xüsusatı da araşdırmaqdan imtina edib, müdafiə tərəfinin digər vəsatətləri də bir qayda olaraq təmin edilməyib.\nCənab Abdullayev Amnesty International tərəfindən “vicdan məhbusu” kimi tanınıb12.\nEks Prezident Heydər Əliyevin heykəlinə şüar yazan gənclərin işi\n10 may 2016-cı il tarixdə səhər saatlarından etibarən sosial şəbəkələrdə və bəzi xəbər portallarında Azərbaycanın keçmiş Prezidenti Heydər Əliyevin Bakının mərkəzində olan heykəlinin üzərində yazıları əks etdirən fotolar yayılmağa başladı. Fotolardan aydın görünür ki, heykəlin postamanetinə “Qul bayramınız mübarək” və “Fuck the System” ifadələri yazılıb və anarxistlərə məxsus simvoika da yazılarla bərabər postament üzərinə çəkilib. 10 may tarixində Azərbaycanda H. Əliyevin doğum günü ilə əlaqədar Gül bayramı keçirilir. Qeyd edilən yazıların həmin bayrama etiraz əlaməti olaraq yazılması şübhə doğurmur.\nMayın 11-də isə sosial şəbəkələrdə və xəbər portallarında iki gənc fəalın yoxa çıxması ilə bağlı məlumatlar yayıldı. Bununla belə rəsmi məlumat yalnız mayın 12-də yayılaraq bildirildi ki, hər iki gənc narkotik maddə ittihamı ilə mayın 10-da saxlanılıblar. Onların hər birindən 1 kq-dan artıq heroinin aşkar edilərək gtürüldüyü iddia olunub ki, kasıb ailədə yaşayan gənclərin bu miqdarda narkotik maddəyə sahib olması inandırıcı deyil.\nGənclərin saxlanması zamanı və saxlandıqdan sonra onlar döyülüblər və qeyri-insani rəftara məruz qalıblar. Mayın 12-də onlar barəsində Xətai rayon Məhkəməsinin qərarı ilə (hakim İbrahim İbrahimli) 4 aylıq həbs qət-imkan tədbiri seçilib (Bayram Məmmədov barəsində seçilmiş həb qət-imkan tədbirinin müddəti Xətai rayon Məhkəməsinin 06.09.2016-cı il tarixli qərarı ilə daha 2 ay uzadılıb, Qiyas İbrahimovun isə məhkəmə prosesi başlayıb) və məhkəmələri zamanı hər 2 gəncin döyülməsi və zorakılığa məruz qalması açıq şəkildə görünürdü. Bundan əlavə vəkil Elçin Sadıqov mayın 12-də gənclərin saxlandığı Nərimanov Polis İdarəsinin müvəqqəti saxlanma yerində Qiyas İbrahimovun polis idarəsinin ərazisini süpürməyə məcbur edildiyinin şahidi olub və bunu sənədləşdirmək üçün polis idarəsinin təhlükəsizlik kameralarından çıxarışların alınması məqsədilə sorğu ilə müraciət edib. Gənclər onlara verilən işgəncə ilə bağlı yerli və beynəlxalq ictimaiyyətə müraciət ediblər1314.\nBMT-nin Özbaşına Saxlanma üzrə İşçi Qrupu üzvlərinin həmin tarixlərdə Bakıya səfərləri olduğundan Qrupun bəzi ekspertləri hər iki gənclə görüşüblər. Səfərin nəticələri ilə bağlı dərc edilən hesabatda Qrup gənclərlə zorakı davranışın nəticəsi ola biləcək xəsarətləri gördüklərini qeyd ediblər15\nBundan əlavə gənclərə nə yaxınları, nə də istədikləri vəkil ilə əlaqə saxlamaq imkanı verilməyib ki, bu da ciddi qanun ozuntusudur, onların saxlanması faktiki olaraq 2 sutkaya yaxın gizli saxlanılıb. Mayın 11-də hər iki gəncin evində axtarışa gələn polislər ailə üzvlərinin evə daxil olmasına imkan verməyiblər, evə daxil olaraq qısa müddət ərzində narkotik maddə aşkarladıqlarını bildirərək oranı tərk ediblər.\nHər iki gənc həbs qət-imkan tədbiri seçilərkən iştirak etdikləri proseslərdə bildiriblər ki, postamentin üzərinə yazılar onlar tərəfindən yazılıb və polislər onlardan dövlət televiziyasının çəkilişi ilə heykəldən üzr istəməyi tələb edib və bunun əvəzində onları azadlığa buraxmağa hazır olduqlarını deyiblər.\nHər iki gənc Bakı Slavyan Universitetinin (BSU) sonuncu kurs tələbələri olublar, həbs edilən zaman ali məktəbi bitirmək üçün son 2 imtahanları qalıbmış, vəkili həm Penitensiar Xidmətə, həm də BSU-ya son imtahanlarını verməyə şəraitin yaradılması ilə bağlı müraciət etsə də buna şərait yaradılmayıb və faktiki onların universiteti bitirməsinin qarşısı alınıb. Hər iki gənc Azərbaycan telekanallarında yayımlanan intellektual oyunların iştirakçıları və qalibləri olublar.\nFreedom House və Human Rights Watch beynəlxalq hüquq müdafiə təşkilatları gənclər barəsində həbs qərarı verildikdən sonra bəyənatla çıxış edərək ittihamların inandırıcı olmadığını və həbsin ifadə azadlığına zərbə olduğunu bəyan ediblər1617.\nAmnesty International təşkilatı hər iki gənci “vicdan məhbusu” elan edib18. Hər iki gənc barəsində seçilmiş həbs qərarından Avropa Məhkəməsinə şikayət göndərilib.\nSentyabrın 14-də Səbail rayon Məhkəməsi gənclərin saxlandıqları zaman işgəncə və qeyri-insani rəftara məruz qalmaları ilə bağlı cinayət işinin açılmas üzrə verdikləri ərizə təmin edilməyib.


«Analoqsuz ölkənin vətəndaşı»\n2016, 21 Oktyabr, Cümə, Bakı vaxtı 17:11\nBloqlar «Analoqsuz ölkənin vətəndaşı» Noyabr 18, 2012\nAzadlıqRadiosu bloqqerlərin bu həftə yazdıqlarından seçmələri təqdim edir:\nEtibar Salmanlı bloquna bu həftə prezident İlham Əliyevin çıxışlarından birində səsləndirdiyi bir fikirə dair yazı yerləşdirib. «Analoqsuz ölkənin vətəndaşı» adlı yazıda E.Salmanlı bildirir ki, son zamanlar ən çox müzakirə edilən sitatın müəllifi prezident İlham Əliyevdir. O yazır:\n«Çox hörmətli prezidentimiz çıxışlarının birində : Azərbaycanın çox sürətlə inkişaf etdiyini, çoxlarının bizə bəlkə «bir az yavaşlayasız» məsləhətini verdiyini, ancaq bizim dayanmaq kimi fikrimizin olmadığını – bildirdi.\n«Mən bir siravi azərbaycanlı olaraq ölkənin inkişaf etməsini istəyirəm. Ölkənin mənfisinə yazılan hər bir hərəkətə qarşıyam. Prezidentin dediyi «yavaşlamadan» inkişafın ən böyük dəstəkçisi də mənəm. Ancaq səmimi inkişafın, səmimi proqressin dəstəkçisiyəm».\n«...AZƏRBAYCANDA NƏ ELM VAR, NƏ DƏ ALİM»\nJurnalist Natiq Ədilov öz bloqunda «Elmlər (Ölümlər) Akademiyası və ya alimi biəməllər» adlı yazı yerləşdirib. Müəllif yazıda qeyd edir ki, o, alimlərin prezident İlham Əliyevə yazdığı bir məktubu oxuyub və bir daha əmin olub ki, Azərbaycanda nə elm var, nə də alim. Əlbəttə ki, istisnaları kənara qoymaq şərtilə. Ədilov məktuba işarə ilə fikrini belə davam etdirir:\n«Oxuyaq: «AMEA-nın çoxminli alimlər ordusu Sizin yüksək səviyyəli idarəetmə bacarığınıza inanaraq ümidvar olduqlarını bildirirlər ki, tezliklə Qarabağ problemi öz müsbət həllini tapacaq, doğma torpaqlarımız düşməndən azad ediləcəkdir ».\nNatiq Ədilova görə, «Bir alim ki İlham Əliyevdə yüksək idarəetmə bacarığı olduğuna inanır, o zaman o alimə arpa vermək lazımdır».\nBloqqer Fuad Şahbazov isə bu dəfə Rusiyanın ilk prezidenti Boris Yeltsindən yazır. Boris Yeltsin – «Prezident Marafonu» adlı yazıda o qeyd edir ki, Boris Yeltsinin hakimiyyət dövrü kifayət qədər qalmaqallı olduğu kimi qələmə aldığı memuarları da qalmaqaldan ötüşmür:\n«Vaxtilə SSRİ-nin süqutuna dəstək verən ən əsas fiqurlardan biri olan B.Yeltsinin hakimiyyət dövrü Rusiyanın iqtisadi və siyasi cəhətdən faktiki parçalandığı bir dövr hesab edilir. Çeçenistan müharibəsində ağır məğlubiyyət və C.Dudayevin müstəqil dövlət yaratması Rusiyanın qüdrətli ordusu haqqındakı bütün əfsanələri puça çıxarmışdı.\nMemuarlarında bu faktları bir az daha «parlaq» şəkildə təsvir edən Boris Yeltsin kitabın əsas I, II və IV hissələrini ailəsinə həsr edib. Müəyyən faktlar həmçinin bu memuarların B.Yeltsinin özü tərəfindən yazıldığını şübhə altına alır».\nBununla belə Fuad Şahbazov hesab edir ki, kitab özlüyündə sıxıcı və çox dar anlamda qələmə alınıb.\nŞagird döyməyə görə direktor işdən çıxarılıb


Türkiyə və İranda rominqdə olan “Nar” istifadəçilərinə “Full” paketlərindən internet bonusu » Teref.info\nTarix: 13-02-2018, 21:44\nTeref.info - 13 fevral 2018-ci il tarixindən etibarən, xaricə səyahət edən “Nar” istifadəçiləri “Full” paketlərinin üstünlüklərindən daha çox faydalana biləcəklər. Belə ki, Türkiyə və ya İranda rominqdə olan “Nar” istifadəçiləri 2 GB-dək internet bonusu qazanacaqlar. Mobil rabitə bazarında unikal bir təklif olan “Full” paketlərinin əsas özəlliyi istifadə edilməyən bonusların növbəti aya keçməsidir. Beləliklə, rominqdə olan “Full” istifadəçiləri də toplanan bonuslardan növbəti ayda istifadə etmək fürsəti qazanırlar. Bonuslardan “Full 29”, “Full 39” və ya “Full 49” paketlərindən birinə qoşulmuş abunəçilər faydalana bilərlər.


Pirallahı rayonunun təhsil müəssisələrində əyani tədrisə başlanılıb - Xəbərlər - PİRALLAHI RAYON Icra Hakimiyyəti\nPirallahı rayonunun təhsil müəssisələrində əyani tədrisə başlanılıb\nBu gün Respublikamızın bütün bölgələrində olduğu kimi Pirallahı rayonunda da ibtidai (I-IV) siniflərdə ənənəvi formada yeni tədris ili start götürüb. İlk dərs günü rayon ərazisində fəaliyyət göstərən altı tam orta təhsil müəssisəsində ümumilikdə 1265 ibtidai sinif şagirdi əyani tədrisə başlayıb ki, onlardan 251-i birinci sinif şagirdləridir. Məlumat üçün bildirək ki, orta məktəblərdə ilk dərs “Qarabağ Azərbaycandır!” mövzusuna həsr olunmuşdur.\nQeyd edək ki, hazırda ölkəmizdə davam edən “COVİD-19” pandemiyası ilə mübarizədə məktəblərdə peyvəndləmə prosesi böyük həcmdə yekunlaşdırılıb. Tədris ilinin ilk günü də Azərbaycan Respublikası Təhsil Nazirliyi tərəfindən verilən təlimatlara uyğun olaraq “COVİD-19” pandemiyası ilə mübarizə tədbirləri çərçivəsində ilk dərs günü şagirdlərin qəbulu prosesi həyata keçirilib. Keçirilən tədbirlərdə Rayon İcra Hakimiyyətinin əməkdaşları iştirak edərək RİH başçısı adından yeni dərs ilinin başlaması münasibətilə şagirdləri və pedoqoji kollektivi təbrik etdi və qalib Azərbaycanın ilk birinciləri olma xüsusiyyətini daşıyan şagirdlərə təhsil həyatları boyunca bu ada layiq olmağı tövsiyə etdi. Bununla yanaşı diqqətə çatdırıldı ki, rayonumuzdan Vətən müharibəsində şəhid olan iki qəhrəman sakinimiz bütün şagirdlərə, gənclərə örnək olmalıdır. Şagirdlərə təbriklərini çatdırmaq üçün məktəb rəhbərliyi və tədbirə məhdud sayda qoşulan müəllim heyəti də çıxışlar etdi.\nMəlumat üçün bildirək ki, 2020-2021-ci tədris ilində Pirallahı rayonunun tam orta məktəblərindən 9 azərbaycan, 3 rus sektoru olmaqla 201 nəfər orta məktəbi bitirmiş, onlardan 136 nəfər Dövlət İmtahan Mərkəzi tərəfindən keçirilən qəbul imtahanında iştirak etmiş və 86 nəfər tələbə adını qazanmışdır.


Berdiməhəmmədov "Cəhənnəm qapısı"nı söndürməyi\nBerdiməhəmmədov "Cəhənnəm qapısı"nı söndürməyi tapşırdı\n11:05 08 Yanvar 2022 Oxunub:851\nTürkmənistanın prezidenti Qurbanqulu Berdiməhəmmədov səlahiyyətli şəxslərə Qaraqum səhrasında yerləşən və xarici turistlər arasında “Cəhənnəm qapısı” kimi tanınan məşhur qaz kraterini söndürmək üçün üsullar tapmağı əmr edib.\nAzVision.az xəbər verir ki, bu barədə ölkə televiziyaları məlumat yayıb.\nDövlət başçısı videobağlantı vasitəsilə hökumətin iclasında çıxış edərək, neft-qaz kompleksinə rəhbərlik edən Baş nazirin müavini Şaxım Abrahmanova məsələ ilə bağlı müvafiq tapşırıqlarını verib. Berdiməhəmmədov qeyd edib ki, uzun illərdir Darvaza rayonunda külli miqdarda təbii qaz yanır. Türkmənistan liderinin sözlərinə görə, bu cür vəziyyət ətraf mühitə və yaxınlıqda yaşayan insanların sağlamlığına pis təsir edir.\n- Biz xaricə çıxarıla bilən qiymətli xammalı və bundan əldə olunacaq vəsaitin xalqın rifahının yaxşılaşdırılmasına sərf etmək imkanını itiririk. Bununla əlaqədar mən sizə tapşırıram ki, elm adamlarını toplaya, lazım gələrsə bura xarici mütəxəssisləri cəlb edəsiniz və bu yanğını söndürməyin yolunu tapasınız, - dövlət başçısı deyib.\nQeyd edək ki, bu məşhur qaz krateri ölkənin paytaxtı Aşqabaddan 266 kilometr kənarda, Darvaza kəndi yaxınlığındakı Qaraqum səhrasında yerləşir. 1971-ci ildə təbii qaz axtarışı üçün quyu qazılan zaman burada genişmiqyaslı çökmə prosesi baş verib. Geoloqlar çuxurdan çıxan qazın bir neçə günə tamamilə yanacağına ümid edərək onu yandırmaq qərarına gəliblər. Amma bu günə kimi yanmaqda davam edən qazın yaratdığı alovlar turistləri cəlb edib. Bu ərazi səyahətçilər arasında “Cəhənnəm qapısı” kimi tanınır və diametri təxminən 60 metr, dərinliyi isə 20 metr olan çökəklikdən ibarətdir. Çökəklikdən yüzlərlə alov nöqtələri çıxır. Hər il yanan kraterə xeyli sayda ekskursiyalar təşkil edilir, xüsusən də gecələr bu ərazi möhtəşəm görüntü yaradır.\n2018-ci ildə isə krater "Qaraqum səhrasının parıltısı" rəsmi adını aldı. Türkmənlər özləri nadir hallarda krateri görməyə gəlirlər. Onlar “Qaraqum səhrasının parıltısı”nda nəyinsə mistik olduğunu istisna etmirlər. 2019-cu ilin avqustunda isə Berdiməhəmmədovun özünün kraterə idman avtomobili ilə gəlib baş çəkdiyi bildirilir.\nTeqlər: Türkmənistan Prezident Qaz-Krateri


Azexport.az portalına cari ilin yanvar ayında 81.5 milyon ABŞ dolları dəyərində ixrac sifarişi daxil olub | Reaksiya\nAzexport.az portalına cari ilin yanvar ayında 81.5 milyon ABŞ dolları dəyərində ixrac sifarişi daxil olub\n06.03.2018 21:09\tEcoreaksiya\nİqtisadi İslahatların Təhlili və Kommunikasiya Mərkəzinin (İİTKM) “İxrac İcmalı”nın 2018-ci ilin fevral ayı üçün sayı təqdim olunub. Reaksiya.az-ın xəbərinə görə, icmalın bu sayında göstərilir ki, 2018-ci ilin yanvar ayı ərzində qeyri-neft sektoru üzrə ixrac 123 milyon ABŞ dolları təşkil edib. 2017-ci ilin müvafiq dövrü ilə müqayisədə bu ilin yanvar ayında qeyri-neft sektoru üzrə ixrac 1/3 həcmdə artıb. Dövlət Statistika Komitəsinin məlumatına əsasən ilin ilk ayı ərzində ən çox qeyri-neft məhsulları Rusiya Federasiyasına ixrac edilib (36.8 milyon ABŞ dolları). Yanvar ayı ərzində Türkiyəyə 23 milyon, İsveçrəyə 17,9 milyon, Gürcüstana 11.3 milyon və Çinə 4.4 milyon ABŞ dolları dəyərində qeyri-neft sektoruna aid mal ixrac olunub.\nÜmumiyyətlə isə, yanvar ayı ərzində meyvə-tərəvəz ixracı 35 milyon, plastmass və onlardan hazırlanan məmulatların ixracı 10 milyon, alüminium və ondan hazırlanan məmulatların ixracı 9 milyon, qara metallar və onlardan hazırlanan məmulatların ixracı 5 milyon, kimya sənayesi məhsullarının ixracı 3.6 milyon milyon ABŞ dolları olub.\n“İxrac İcmalı”nın məqsədi sahibkarları ixracla bağlı maarifləndirməyə, yerli malların ənənəvi və yeni bazarlara çıxarılması imkanlarını artırmağa və beynəlxalq bazarlara inteqrasiya prosesini sürətləndirməyə xidmət edir. “İxrac İcmalı”ı ilə www.iqtisadiislahat.org saytının İcmallar bölümündə tanış olmaq mümkündür.